'बाहुबली' डायरेक्टर राजामौली से 'रामायण' पर फिल्म बनाने की रिक्वेस्ट, वर्ल्ड रिकॉर्ड के बाद फैन्स का कैम्पेन! - DesiMartini\n'बाहुबली' डायरेक्टर राजामौली से 'रामायण' पर फिल्म बनाने की रिक्वेस्ट, वर्ल्ड रिकॉर्ड के बाद फैन्स का कैम्पेन!\nअपडेट: मई 03, 2020 01:38 IST\nदूरदर्शन की ‘रामायण’ के फैन्स ने शो का री-टेलेकास्ट अब ‘बाहुबली’ डायरेक्टर एस एस राजामौली का दरवाज़ा खाद्काना शुरू कर दिया है, कि अब वो रामायण बनाएं। ‘बाहुबली’ बनाकर राजामौली ये साबित कर चुके हैं कि महागाथाओं को स्क्रीन पर उतारने के मामले में अभी तक वो सबसे बेस्ट रहे हैं, तो ये होना ही था कि फैन्स उनसे रिक्वेस्ट करें। फैन्स इस शिद्दत से राजामौली के पीछे पड़े हैं कि ट्विटर पर #RajamouliMakeRamayan ट्रेंड करने लगा है। दरअसल। ‘रामायण’ ने हाल ही में एक ज़बरदस्त वर्ल्ड रिकॉर्ड बना डाला। ‘रामायण’ का 16 अप्रैल का एपिसोड, जिसमें लक्ष्मण के हाथों मेघनाद-वध दिखाया गया था, दुनिया भर में सबसे ज्यादा दिखाया जाने वाला शो बन गया। इस एपिसोड को दुनिया भर में 77 मिलियन यानी 7.7 करोड़ लोगों ने देखा था।\nआपको बता दें कि अभी तक सबसे ज्यादा देखे जाने वाले शो का रिकॉर्ड अमेरिकन शो ‘द बिग बैंग थ्योरी’ के नाम था, जिसे 18 मिलियन या 1.8 करोड़ लोगों ने देखा था। लेकिन ‘रामायण’ ने इस नंबर को इस तरह पार किया, जैसे ये कुछ है ही नहीं। कोरोना क्राइसिस में जारी ‘लॉकडाउन’ में वापिस लौटा दूरदर्शन का ये आइकॉनिक शो इतना पॉपुलर हो गया कि इसे नए और ग्रैंड अंदाज़ में उठाए जाने की मांग लाज़मी थी। और ये तो सब जानते हैं कि इस समय ऐसी कहानी के लिए राजामौली से दमदार डायरेक्टर कोई दूसरा नहीं दिखता। देखिए राजामौली से ‘रामायण’ बनाने की रिक्वेस्ट करते फैन्स के ट्वीट:\nRamayan's re-telecast breaks all the television world records. Its re-make will surely break all the cinema world records. And when we have @ssrajamouli with us, there's nothing that can stop this.#RajamouliMakeRamayanpic.twitter.com/9dyD5fRzKC\nSir please makeamovie like epic Bahubali jai shri ram @ssrajamoulipic.twitter.com/eN6i4WNnIR\nIf Ramayan has to be remade, who else than Rajamouli can create and direct it!#RajamouliMakeRamayan@ssrajamoulipic.twitter.com/2YUmhVGcYk\nOnly @ssrajamouli can recreate the grandeur of Ayodhya and its legendary King Rama in their true glory!#RajamouliMakeRamayan\n— ankita.geo@gmail.com (@geo_ankita) May 3, 2020


शनिवार, २७ अप्रैल, २०१९\nडोमेस्टिक मार्केट: मई के चीनी कोटा के इंतज़ार में आज देश भर का बाजार स्थिर रहा. महाराष्ट्र में मिलो ने चीनी के भाव 3100 से 3130 रुपये पर ओपन रखे, और वही दूसरी ओर रीसेल का व्यापार 3030 से 3050 रुपये रहा. उत्तर प्रदेश में भाव 3180 से 3230 रुपये रहे, रीसेल का व्यापार 3170 से 3210 रुपये में हुआ. गुजरात में S/30 चीनी का व्यापार 3120 से 3150 रुपये रहा. तमिलनाडु में व्यापार 3340 से 3400 रुपये GST के अलावा रहे.


ट्रेनी दरोगा अश्विन कुमार ने व्यवस्था से तंग आकर इस्तीफा दे दिया\nपुलिसवाला…! इस शब्द के साथ डर, घबराहट, क्रूरता, बेवजह का रौब जैसी छवियां जुड़ी हैं। इसलिए जब कोई कहता है कि पुलिसवाले बेबस हैं, परेशान हैं, बदहाल हैं तो मन आसानी से भरोसा नहीं करता। लेकिन हकीकत कुछ ऐसी ही है। यकीन न हो तो दो ऐसे पुलिसवालों की खबर पर नजर डालिए, जिन्होंने पिछले दो महीनों में पुलिस की नौकरी से इस्तीफा दे दिया। वजह थी काम का भयानक दबाव, विभाग में व्याप्त भ्रष्टाचार, मूल सुविधाओं की कमी और उनकी परेशानियों की सुनवाई न होना वगैरह।\nहाल ही में बुलंदशहर के रहने वाले अश्विन कुमार ने प्रशिक्षु दरोगा पद से इस्तीफा दिया है। अश्विन को यह नौकरी यों ही नहीं मिल गई थी। यहां तक पहुंचने के लिए बहुत पापड़ बेले थे उन्होंने। उनकी भर्ती 2011 में हुई थी, लेकिन कोर्ट-कचहरी के चक्कर लगाने के बाद उन्हें 2017 में तैनाती मिली। सितंबर 2017 से वह ट्रेनी एसआई के तौर पर मथुरा के मांट थाने में काम कर रहे थे। लेकिन कुछ महीनों में ही वह पुलिस विभाग की बदहाल व्यवस्था की वजह से असहज महसूस करने लगे। लिहाजा उन्होंने अपने एसओ को इस्तीफा दिया पर उन्होंने लेने से मना कर दिया। इसके बाद उन्होंने रजिस्टर्ड डाक से एसएसपी, सीओ और एसओ को अपना इस्तीफा भेज दिया। अश्विन की चर्चा अखबारों में हुई, सोशल मीडिया पर उनका लिखा इस्तीफा वायरल हुआ। ट्विटर पर सक्रिय रहने वाले एडिशनल एसपी और मीडिया एडवाइजर राहुल श्रीवास्तव ने उन्हें ट्वीट कर सुझाव दिया कि ‘व्यथित होकर इस्तीफा देना समस्याओं का हल नहीं है। असली चुनौती व्यवस्था के अंदर रहकर, सुधार करने और लोगों को प्रेरित करने में है। हतोत्साहित होना समाधान नहीं है। हम सभी को मिलकर लड़ना होगा।’\nये भी पढ़ें- धूल-धूएं के बीच फर्ज़ निभाती है ट्रैफिक पुलिस\nअश्विन ने यह कदम क्यों उठाया, इसे साफ करते हुए उन्होंने कई मुद्दे उठाए, जैसे : साल भर में मिलने वाली 30 सीएल नहीं मिलती, छुट्टी की संस्तुति करते समय थाना प्रभारी अनुचित टिप्पणी करते हैं, परिवार में समस्या हो तो भी अवकाश नहीं मिलता, टीए, डीए और दूसरे बिल पास कराने के लिए 10 फीसदी रिश्वत के रुप में देना होता है, पुलिसकर्मियों को मिलने वाले भत्ते बेतुके हैं, वीआईपी ड्यूटी में जाने का भत्ता नहीं मिलता, अपराध की घटनाओं को कम करके दर्ज किया जाता है जिससे आम आदमी को न्याय नहीं मिलता।\nयूपी में दरोगा बनने से दिल्ली में सिपाही होना बेहतर\nइसी तरह की घटना एक महीने पहले भी हुई। दिसंबर 2017 में यूपी में दरोगा के पद पर तैनात अजीत सिंह ने भी इस्तीफा देते समय ड्यूटी का कोई तय शिड्यूल ना होने को ही मुख्य वजह बताया। एसएसपी को भेजे अपने इस्तीफे में अजीत ने कहा, पिछले तीन महीने में मेरा वजन 12 किलो कम हो गया है। काम का कोई तय समय नहीं है, ‘हमसे चौबीसों घंटे काम करने की उम्मीद की जाती है, वह भी बिना साप्ताहिक अवकाश या किसी राहत के। मैं अब यह तकलीफदेह जिंदगी नहीं जीना चाहता। मैं दिल्ली में कॉन्सटेबल के रुप में खुश था।’ अजीत ने 2015 में दिल्ली पुलिस से इस्तीफा देकर यूपी पुलिस की नौकरी जॉइन की थी। अजीत फिर से दिल्ली पुलिस में कॉन्सटेबल की नौकरी करने का मन बना चुके हैं।\nये भी पढ़ें- उत्तर प्रदेश में 1428 पुलिस थानों की कमी\nइन दोनों घटनाओं में एक बात सामान्य है, वह है काम का अमानवीय दबाव। एक आम कामकाजी व्यक्ति को अगर हफ्ते में छुट्टी न मिले तो शारीरिक तौर पर मुश्किलें बढ़ जाती हैं साथ ही पारिवारिक जिम्मेदारियों को पूरा न कर पाने की वजह से मानसिक और भावनात्मक परेशानियां भी मनोबल तोड़ने लगती हैं। पुलिसकर्मी भी इससे अछूते नहीं हैं।\nजितनी जरुरत है उतने नहीं हैं पुलिसवाले\nपुलिसबल पर लगातार काम करने के दबाव के पीछे है उनकी संख्या में कमी। ब्यूरो ऑफ पुलिस रिसर्च एंड डेवेलपमेंट के आंकड़ों के अनुसार 2016 में देश में एक पुलिसवाले के जिम्मे लगभग 663 नागरिकों की निगरानी है, जबकि यह आंकड़ा 518 होना चाहिए। यूपी में हालात ये हैं कि एक लाख लोगों की जनसंख्या पर लगभग 188 पुलिसवाले होने चाहिए लेकिन वास्तव में यह संख्या 90 है।\nये भी पढ़ें- नए डीजीपी ने संभाली कमान, नहीं बचेंगे गुंडागर्दी करने वाले, पुलिसकर्मियों को मिलेगी हफ्ते में एक दिन की छुट्टी\nकोई साप्ताहिक अवकाश नहीं\nपुलिसवालों को साप्ताहिक अवकाश नहीं मिलते हैं, लेकिन काम के इस दबाव को देखते हुए यूपी में हर 10 दिन पर छुट्टी देने की व्यवस्था की गई लेकिन वह लागू नहीं हो पाई। वहीं दिल्ली में हर हफ्ते एक छुट्टी देने की व्यवस्था है। यूपी की तुलना में वहां हालात बेहतर हैं, इसीलिए अजीत सिंह यूपी में दरोगा की जगह दिल्ली में कॉन्सटेबल बनने पर राजी हैं।\n157 साल पुराने कानूनों से बंधी है पुलिस\nभारत में पुलिस 157 साल पुराने पुलिस अधिनियम के तहत काम कर रही है। इसमें सुधार की जरुरत तो महसूस की गई पर पूरे मन से कोशिश कभी नहीं हो पाई। 1977 में सुधारों के लिए राष्ट्रीय पुलिस आयोग की स्थापना की गई इसने कुछ सुधार सुझाए लेकिन उन पर ध्यान नहीं दिया गया। 1996 में पूर्व डीजीपी प्रकाश सिंह ने इसी मुद्दे पर सुप्रीम कोर्ट में अपील की। पूरे 10 साल बाद यानि 2006 में इस पर फैसला आया। इसमें आयोग की अधिकतर सिफारिशों को लागू करने की बाद कही गई लेकिन अधिकतर राज्य इन्हें अभी तक लागू नहीं कर पाए हैं।\nभारत में पुलिस सेवा का गठन ब्रिटिश सरकार ने अपनी दमनकारी नीतियों को लागू करने के लिए किया था। नागरिकों की सुविधा या पुलिसबल की सहूलियत उसकी प्राथमिकता नहीं थे। पर आजादी के 71 वर्ष बाद भी हम अगर इस दिशा में आगे नहीं बढ़ पाए तो देश की सरकार और लोकतांत्रिक संस्थाओं को अपनी प्राथमिकताओं में सुधार करने की जरुरत है।\nये भी पढ़ें- HC ने पूछा- नेताओं को पुलिस सुरक्षा मुहैया करने पर सरकारी धन खर्च करने की क्या जरुरत है ?\nये भी पढ़ें- यूपी : पुलिस कर्मियों को मिलेगी मजबूत भवनों की सुरक्षा, कैबिनेट बैठक में प्रस्ताव पास\nपुलिस up police cops


अर्जुन मुंडा के नामांकन में क्यों नहीं आए सीएम रघुबर दास ? – News Harpal\n/ राज्यों से / अर्जुन मुंडा के नामांकन में क्यों नहीं आए सीएम रघुबर दास ?\nरांची। झारखंड के खूंटी लोकसभा सीट से भाजपा के दिग्गज नेता और राज्य के पूर्व मुख्यमंत्री अर्जुन मुंडा ने आज नामांकन भरा। इस दौरान कई नेता उनके साथ थे। हालांकि, राज्य के मुख्यमंत्री रघुबर दास की गैर-मौजूदगी की बात भी स्थानीय लोगों की जुबान पर रही। माना जा रहा है कि इन दोनों नेताओं में आज भी मन की खटास है। वैसे, कुछ भाजपा नेताओं ने समय का अभाव बताया और कहा कि आज ही मुख्यमंत्री को उसी समय गिरिडीह में जाना था और उसके बाद रांची में लोकसभा प्रत्याशी संजय सेठ के नामांकन में उपस्थित होना था।\nगौर करने योग्य यह है कि रांची लोकसभा सीट से कांग्रेस प्रत्याशी सुबोधकांत सहाय और खूंटी लोकसभा सीट से भाजपा प्रत्याशी अर्जुन मुंडा ने नामांकन भर दिया। दोनों ने रिटर्निंग ऑफिसर को अपना नामांकन पत्र सौंपा। रांची में नामांकन के दौरान सुबोधकांत सहाय के साथ प्रदेश कांग्रेस के अध्यक्ष डॉक्टर अजय कुमार के साथ महागठबंधन के नेता मौजूद रहे।\nवहीं खूंटी में अर्जुन मुंडा के साथ कड़िया मुंडा, सुदेश महतो के अलावा अन्य नेता साथ रहे। राज्य में लोकसभा चुनाव के दूसरे चरण की चार सीटों के लिए नामांकन प्रक्रिया 10 अप्रैल को शुरू हो गई थी। इस फेज में रांची, खूंटी, कोडरमा और हजारीबाग सीटें शामिल हैं और हर सीट पर रोचक मुकाबला और दिग्गजों की शिरकत है। फिर भी 15 अप्रैल तक 20 ही नामांकन दाखिल हुए और इनमें भी हजारीबाग से जयंत सिन्हा और कोडरमा से बाबूलाल मरांडी के अलावा कोई दिग्गज नहीं था।\nयूट्यूबर भुवन बाम, आशीष चंचलानी और VMate\nवीवो प्रो कबड्डी लीग सीजन-7 में पूरी तरह तैयार है पटना पाइरेट्स\nहिंसा से नहीं डरती है भाजपा : अमित शाह\nत्रिपुरा में भाजपा प्लस और लेफ्ट में कांटे की टक्कर\nसरयू राय की बातों पर गंभीरता दिखाये रघुवर सरकार : अर्जुन मुंडा


Home » राज्य » Karnataka: Does the 'Govindaraju diary' reveal pay-offs to Congress bigwigs?\nरामकृष्ण उपध्या | Updated on: 26 February 2017, 9:13 IST\nभाजपा का यह घोषित एजेण्डा कि वह 'कांग्रेस मुक्त भारत' के मिशन पर काम कर रही है, इस मुद्दे पर पार्टी को एक और सहारा मिल गया है. दरअसल, कर्नाटक के एक कांग्रेस नेता के घर से एक डायरी मिली है जिसमें पार्टी के बड़े नेताओं को कथित रूप से करोड़ों रुपए देने वाला विस्फोटक लेखा-जोखा दर्ज है.\nकर्नाटक, कांग्रेस का आखिरी बड़ा गढ़ है. इस राज्य में अगले साल अप्रैल में चुनाव होने जा रहे हैं. इस समयावधि में केन्द्र की भाजपा सरकार ने मुख्यमंत्री सिद्दारमैया के कार्यकाल पर निशाना साधना शुरू कर दिया है और उसे पर्याप्त सामग्री भी मिलती जा रही है जो कांग्रेस को कटघरे में खड़ा कर सकती है.\nएमएलसी और मुख्यमंत्री के संसदीय सचिव एस ए गोविन्दराजू के घर पर छापे के दौरान आयकर अधिकारियों को जून 2016 में एक डायरी मिली थी जिसमें सनसनीखेज लेखों का दर्ज होना बताया जाता है. गोविन्दराजू को मुख्यमंत्री सिद्दारमैया का निकट सहयोगी और उनके लिए धन उगाहने वाले नेता के रूप में जाना जाता है.\nदोनों की नजदीकी का अंदाज इस बात से भी लगाया जा सकता है कि पिछले साल जब सिद्दारमैया के बेटे राकेश की ब्रुसेल्स में रक्तस्राव के कारण अचानक मौत हो गई थी, तब भी गोविन्दराजू, सिद्दारमैया के साथ ब्रुसेल्स में थे.\nइस डायरी में क्या लिखा है, इस बारे में किसी को तब तक कुछ भी नहीं मालुम था जबतक कि राज्य भाजपा के अध्यक्ष और पूर्व मुख्यमंत्री बी एस येदियूरप्पा ने डायरी के बारे में सनसनीखेज खुलासा नहीं किया था. येदियूरप्पा ने आरोप लगाया था कि डायरी में सिद्धारमैया और उनके सहयोगियों के जरिए कांग्रेस के बड़े नेताओं को 1,000 करोड़ रुपए दिए जाने की एन्ट्री है.\nयेदियूरप्पा ने यह भी आरोप लगाया है कि बेंगलुरू डेवलपमेन्ट मिनिस्टर के जे जार्ज ने 150 करोड़ रुपए की लागत से शहर में बनने वाले विवादित स्टील ब्रिज के सिलसिले में ठेकेदारों से सौदा किया है. इसमें 65 करोड़ रुपए पहले ही रिश्वत के रूप में दिए जा चुके हैं.\nयेदियूरप्पा के आरोपों पर स्थानीय टीवी चैनलों के पत्रकारों ने जब कांग्रेस नेताओं से उनकी टिप्पणी मांगी तो कांग्रेस ने आरोपों को शुरुआत में ही नकार दिया. लेकिन उसी दिन शाम को एक कन्नड़ चैनल ने एक सार्वजनिक कार्यक्रम में येदियूरप्पा और अनन्त कुमार के बीच हुई बातचीत का सम्पादित अंश एयर कर दिया. इस बातचीत में दोनों नेता कथित रूप से अपने 'पार्टी बॉसेज' को कथित रूप से धन दिए जाने पर चर्चा कर रहे हैं.\nहालांकि, बाद में यह उभरकर सामने आया कि यह बातचीत अनन्त कुमार की सिद्दारमैया से टेलीफोन पर हुई बातचीत से ताल्लुक रखती थी. बाद में अनन्त कुमार और सिद्दारमैया खुलकर हंसते रहे कि वे कैसे स्टिंग आपरेशन में पकड़े गए हैं. बाद में सिद्दारमैया ने केन्द्रीय एजेंसियों पर आरोप मढ़ा कि वह राज्य के भाजपा नेताओं के साथ मिली हुई है. उन्होंने येदियूरप्पा को भी चुनौती दी कि वह डायरी सामने लाएं.\nगोविन्दराजू अब इस डायरी को अपनी मानने से इनकार कर रहे हैं. उन्होंने इसके पहले आयकर विभाग को लिखा था कि यदि वे चाहें तो किसी भी डायरी या जानकारी की जांच कर लें. उन्होंने यह भी दावा किया है कि जिस समय आयकर विभाग का छापा पड़ा था, उस समय वह घर पर नहीं थे और उन्हें यह भी नहीं मालुम कि आयकर अफसरों को उनके घर से कुछ मिला था.\nवास्तव में टाइम्स नाऊ चैनल ने वित्त मंत्री अरुण जेटली का उदाहरण देते हुए डायरी की कहानी को 'ब्रेक' किया था. चैनल ने खुलासा किया था कि डायरी में लेन-देन का लेखा-जोखा है जिसे हाथ से लिखा गया है. डायरी में 600 करोड़ रुपए को लेने और देने का ब्यौरा है. जिन्हें रकम दी गई है, उनके छद्म और संक्षेप नामों को लिखा गया है जैसे- एआईसीससी, एपी, एम वोरा, आरजी ऑफिस, एसजी ऑफिस, डीजीएस आदि-आदि.\nक्या कहते हैं कोडवर्ड\nमीडिया में अटकलें लगाई जा रहीं हैं कि एपी का मतलब अहमद पटेल, एम वोरा का मतलब मोती लाल वोरा, आरजी ऑफिस का मतलब राहुल गांधी कार्यालय, एसजी का मतलब सोनिया गांधी कार्यालय और डीजीएस से आशय दिग्विजय सिंह से है.\nडायरी में कथित रूप से कर्नाटक के नामी-गिरामी मंत्रियों के नाम भी लिखा होना बताया जाता है. इन मंत्रियों से कथित रूप से करोड़ों रुपए उगाहे गए हैं और इनके नामों को केवल एक ही अक्षर में लिखा गया है.\nडायरी में जिन मंत्रियों के नामों के पहले अक्षर लिखे गए हैं, उनमें के जे जार्ज, एम बी पाटील, एच सी महादेवाप्पा, डी के शिवकुमार, आर वी देशपांडे, रामा रेड्डी, बेंगलुरू विकास प्राधिकरण के पूर्व मुखिया साम भट, बीडीए के सीनियर इंजीनियर रघु, पूर्व पुलिस अधिकारी और मुख्यमंत्री के सलाहकार कम्पियाह का नाम भी कथित रूप से लिखा गया है.\nकर्नाटक में कांग्रेस पार्टी के लिए धन उगाहने वाले लोगों में के जे जार्ज का नाम सबसे ऊपर है. पिछले साल एक पुलिस अधिकारी की आत्महत्या में उनका नाम आने के बाद उन्हें गृहमंत्री के पद से इस्तीफा देना पड़ गया था. सरकार ने एक जांच समिति गठित की थी जिसमें उन्हें क्लीन चिट दे दी गई थी. दो माह से कम समय में ही वह कैबिनेट में फिर शामिल कर लिए गए.\nसभी मंत्रियों का इनकार\nजब से डायरी वाली खबर ब्रेक हुई है, तब से आयकर विभाग ने उन सभी मंत्रियों को पूछताछ के लिए तलब किया है, जिनके नाम डायरी में मिले हैं. यह बात मंत्रीगण भी स्वीकार करते हैं. हालांकि सभी मंत्रियों ने इनकार किया है कि डायरी में नाम के पहले अक्षर जो लिखे गए हैं, उनसे उनका कोई सम्बंध है.\nमंत्रीगण यह भी सवाल करते हैं कि नरेन्द्र मोदी का नाम भी तो कॉरपोरेट हाउस से धन लेने मामले में सामने आया था. सहारा-बिरला की डायरी में उनका नाम लिखा मिला था जब वह गुजरात के मुख्यमंत्री थे. कानून विशेषज्ञों की राय इस बात पर अलग-अलग है कि गोविन्दराजू की डायरी का कानून की अदालत में कोई महत्व होगा. विशेषकर उस हालत में जब सुप्रीम\nकोर्ट सहारा-बिरला की डायरियों को 'विद आउट मेरिट' और अस्वीकार्य बताते हुए खारिज कर चुका है.\nहालांकि, एक वरिष्ठ अधिवक्ता दावे के साथ कहते हैं कि इस डायरी के तथ्य अन्य डायरियों से अलग हैं और\nबेहतर सम्भावनाएं हैं कि डायरी के तथ्यों को सबूत के एक अंश में मान लिया जाए. वह कहते हैं कि सुप्रीम कोर्ट द्वारा सहारा डायरी के मुख्य कारणों में प्रमुख कारण यह था कि यह तुड़े-मुड़े और खुले कागजों में थी, प्रिंट आउट्स भी ज्यादा अच्छे नहीं थे और वह -एकाउंट बुक- नहीं थी.\nदूसरी ओर गोविन्दराजू की जो डायरी है, उसे हाथ से लिखा गया है और उसमें लगातार क्रम के अनुसार एन्ट्री है और खुला हुआ कोई अतिरिक्त कागज भी नहीं है. केवल डायरी है.\nवरिष्ठ अधिवक्ता ने यह भी तर्क दिया कि ज्यादा महत्वपूर्ण तो यह है कि सहारा-बिरला की डायरी के मालिकाना हक को साबित नहीं किया जा सकता, जबकि गोविन्दराजू ने खुद ही स्वीकार किया है कि डायरी उनकी है. और साथ ही गोविन्दराजू की मुख्यमंत्री से निकटता, सामीप्य और डायरी में मंत्रियों से मिले धन का लेखा आदि ऐसे तथ्य हैं, जिन्हें नकारा नहीं जा सकता.\nलेकिन हर कोई यह अनुमान लगा ही लेगा कि कानून की अदालत में तथ्यों को साबित करने के लिए और ज्यादा सबूतों की जरूरत होती है. भाजपा तो खुश होगी कि उसने जनता की अदालत में इसका असर छोड़ दिया है. इससे भाजपा को सत्ता में वापसी करने में मदद तो मिल ही सकती है.\nFirst published: 26 February 2017, 9:13 IST\nअन्य बड़ी कहानियों >> ऑस्ट्रेलिया से हार के बावजूद भी जीते कप्तान विराट कोहली


सीरिया में कौन किससे लड़ रहा है? | वीडियो और तस्वीरें | DW | 14.04.2017\nसीरिया में कौन किससे लड़ रहा है?\n2011 में जब मध्य पूर्व और उत्तरी अफ्रीका के एक बड़े हिस्से में बदलाव की हवा चली, तभी से सीरिया गृहयुद्ध से जूझ रहा है. सीरिया का संकट अब इतना उलझ गया है, कि भूलभुलैया जैसा नजर आता है. आइए इसे समझें.\nअसद के वफादार\n2011 के बाद सीरिया की सेना ने बड़ी फूट का सामना किया है. उसी से टूटकर बागियों की फ्री सीरियन आर्मी बनी है. वहीं सीरिया की सेना को नेशनल डिफेंस फोर्स जैसे बहुत सारे असद समर्थक मिलिशिया गुटों का समर्थन प्राप्त है.\nफ्री सीरियन आर्मी असद के खिलाफ शुरू हुए प्रदर्शनों से जन्मी. अन्य जिहादी गुटों के साथ मिल कर वह राष्ट्रपति असद को सीरिया की सत्ता से बाहर करना चाहती है. इसे तुर्की और अमेरिका का भी कुछ समर्थन मिला, लेकिन बार बार पराजय से इसका मनोबल टूटा है. इसके बहुत से सदस्य आतकंवादी गुटों में चले गए.\nआतंक का नया चेहरा\nक्षेत्र में जारी अफरातफरी का फायदा उठा कर आतंकवादी संगठन इस्लामिक स्टेट ने 2014 में सीरिया और इराक के बड़े हिस्से पर कब्जा कर लिया. बर्बरता के लिए बदनाम यह संगठन अपनी खुद की "खिलाफत" कायम करना चाहता है. काले झंडे के तले वह खूब कत्लेआम और लोगों को प्रताड़ित करता है.\nआईएस के अलावा और कई जिहादी गुट भी सीरिया में लड़ रहे हैं. इनमें अल कायदा से जुड़े अल नुसरा फ्रंट का नाम प्रमुखता से लिया जाता है. अल नुसरा आईएस के साथ साथ असद और उदारवादी बागियों से भी लड़ रहा है. जनवरी 2017 में उसने कई जिहादी गुटों को मिलाकर तहरीर अल शाम के नाम से गुट बनाया.\nरूस का साथ\nरूस सीरिया के राष्ट्रपति बशर अल असद का करीबी मित्र बन कर उभरा है. रूस आधिकारिक तौर पर सितंबर 2015 में सीरिया की लड़ाई में शामिल हुआ. इससे पहले वह सीरिया को हथियार सप्लाई कर रहा था. रूस को कई बार अंतरराष्ट्रीय समुदाय की आलोचना झेलनी पड़ी है क्योंकि उसके हवाई हमलों में आम लोग भी मारे गए हैं.\nराष्ट्रपति असद का विरोध और रणनीतिक रूप से उदारवादी बागियों का समर्थन करने के बावजूद अमेरिका और नाटो देशों ने सीरिया के संघर्ष में अपने सैनिक जमीन पर नहीं उतारे. हालांकि 2014 के आखिर में अमेरिका के नेतृत्व में जर्मनी समेत 60 देशों के गठबंधन ने आईएस और अन्य आतकंवादी गुटों के ठिकानों पर हवाई हमले शुरू किए.\nदेर आए, पर क्या दुरुस्त आए?\nअप्रैल 2017 में सीरिया के शहर खान शेखहुन में संदिग्ध रासायनिक हमले में 50 से ज्यादा लोगों की मौत के बाद अमेरिका ने सीरिया के हवाई ठिकाने पर मिसाइलें दागीं. अमेरिकी राष्ट्रपति डॉनल्ड ट्रंप सीरियाई सरकार के खिलाफ सीधे कार्रवाई करने के विरोधी रहे हैं. लेकिन रासायनिक हमले के बाद उनका रुख पलट गया.\nसीमा पर सुरक्षा\nसीरिया के पड़ोसी देश भी इस संकट में कूद गए क्योंकि वे अपनी सीमाओं पर सुरक्षा चाहते हैं. अमेरिकी गठबंधन में शामिल तुर्की असद का विरोधी है और उदार विद्रोहियों को समर्थन देता रहा है. हालांकि कुर्द लड़ाकों को अमेरिका का समर्थन तुर्की को फूटी आंख नहीं भाता है. कुछ कुर्द तो तुर्की में अपने लिए अलग इलाका मांगते हैं.\nलड़ाई के भीतर लड़ाई\nसीरिया के उत्तर में सीरियाई कुर्दों और इस्लामी कट्टरपंथियों के बीच लड़ाई एक अलग ही संघर्ष बन गया है. तुर्की, सीरिया और इराक में रहने वाले कुर्द लोग अपने लिए अलग देश या फिर इन देशों में स्वायत्त इलाका चाहते हैं. तुर्की कुर्द लड़ाकों को आतंकवादी कहता है. कुर्द पेशमर्गा लड़ाके अमेरिकी गठबंधन की मदद कर रहे हैं.\nसीरिया के संकट में ईरान के शामिल हो जाने से पता चलता है कि यह दो धड़ों के लिए ताकत का अखाड़ा बन गया है. इसमें एक तरफ ईरान और रूस हैं तो दूसरी तरफ सऊदी अरब, तुर्की और अमेरिका. ईरान सीरिया के जरिए क्षेत्र में ताकत का संतुलन बनाना चाहता है. ईरान सीरिया के राष्ट्रपति असद को हर तरह की मदद दे रहा है.\nहल बहुत दूर\nसीरिया में जारी लड़ाई को छह साल पूरे हो गए हैं लेकिन हल नजर नहीं आता. अलग अलग समूहों और गुटों का देश पर नियंत्रण है. सीरिया के मुद्दे पर संयुक्त राष्ट्र की मध्यस्थता में कई बार वार्ता हो चुकी है, लेकिन अभी तक कुछ हासिल नहीं हुआ है. आए दिन सीरिया के मोर्चों से तबाही और त्रासदियों के मंजर सामने आते हैं.\nसीरिया पर हमला तस्वीरों में देखिए 14.04.2018\nसबसे ज्यादा सैन्य खर्च वाले देश ये हैं 02.05.2018\nनर्क जैसा बना सीरिया का पूर्वी गूटा 27.02.2018\nमदद मांगते पुतिन, तो रिफ्यूजी बने ट्रंप 22.03.2018\nआतंकवाद और सीरिया नहीं, तुर्की चुनाव में महंगाई है सबसे बड़ा मुद्दा 18.06.2018\nचुनाव के मुहाने पर खड़े तुर्की में इस बार आतंकवाद या पड़ोसी देश सीरिया का गृहयुद्ध मुद्दा नहीं है, मुद्दा है खराब आर्थिक हालात जिसकी वजह से मुद्रा लीरा की कीमत में भारी गिरावट देखने को मिल रही है.\nकीवर्ड सीरिया, संकट, रूस, अमेरिका, तुर्की, अरब दुनिया


Home Sports कोरोना के खिलाफ जंग में अब सांसद गौतम गंभीर ने किया इतना...\nकोरोना के खिलाफ जंग में अब सांसद गौतम गंभीर ने किया इतना बड़ा दान…\nमरूधर बुलेटिन न्यूज डेस्क। भारत को कोरोना वायरस के खिलाफ हो रही हानि को देखते देश के हर क्षेत्र से जुड़ी तमाम हस्तियां आर्थिक मदद के लिए पीएम केयर्स फंड में योगदान कर रहे है। इसी बीच अब एक बार फिर से भारतीय क्रिकेट टीम के पूर्व खिलाड़ी और दिल्ली भाजपा के सांसद गौतम गंभीर ने आज एक बार फिर से कोविड19 के लिए मदद के लिए हाथ बढ़ाया है।\nजानकारी के अनुसार टीम इंडिया के पूर्व क्रिकेटर और मौजूदा समय में भारतीय जनता पार्टी सांसद गौतम गंभीर ने कोरोना वायरस संक्रमण के खिलाफ जंग के लिए प्रधानमंत्री राहत कोष में अपनी दो साल की सैलरी दान करने का ऐलान किया है। उन्होंने ट्वीट कर इसकी जानकारी दी। उन्होंने कहा, ‘लोग पूछते हैं कि उनका देश उनके लिए क्या कर सकता है? असली सवाल तो यह है कि आप अपने देश के लिए क्या कर सकते हैं? इसके अलावा उन्होंने लिखा सभी देशवासियों को इस संकट की स्थिति में कुछ-न-कुछ दान करने की अपील की।\nगौरतलब है कि इससे पहले गौतम गंभीर ने अपना एक माह का वेतन और सांसद स्थानीय क्षेत्र विकास कार्यक्रम कोष से एक करोड़ रुपये देने का फैसला किया था। बहरहाल बता दें कि कोरोना वायरस से दुनिया में मौतों का आंकड़ा बहुत पहुंच गया है। भारत में कोरोना वायरस से लगभग 40 से ज्यादा लोगों की मौत हो चुकी है। वहीं 1800 से ज्यादा लोग इससे संक्रमित हो चुके है।\nPrevious articleपुरूषों की शारीरिक कमजोरी को बेहतर करता ये बीज, इसके अलावा और भी…\nNext articleभारत में बढ़ता कोरोना का खतरा


मेरे कुत्ते को वास्तव में कितना प्रोटीन चाहिए? - स्वास्थ्य और व्यवहार | जनवरी 2022\nयदि आप मेरी तरह हैं, तो आपने कुत्ते के भोजन के विज्ञापनों के बारे में दो बातें देखी हैं। एक, वे सभी आपके कुत्ते के लिए पूर्ण, संतुलित पोषण प्रदान करने का दावा करते हैं। दो, वे हमेशा आपको बताते हैं कि वे प्रोटीन में कितने समृद्ध हैं। कुछ कुत्ते के भोजन आजकल 30% या अधिक प्रोटीन के होते हैं।\nपहले, चलो वास्तविक हो कुत्ते के भोजन का एक बैग कैसे पूरा हो सकता है, के लिए संतुलित पोषण ग्रह पर हर कुत्ते। वे सभी अलग-अलग पोषण संबंधी आवश्यकताओं के साथ भिन्न हैं। यह कहने जैसा होगा कि सभी मनुष्य एक ही आहार खा सकते हैं और स्वस्थ रह सकते हैं।\nऔर फिर प्रोटीन का दावा है। जब आप उन विज्ञापनों को देखते हैं, तो आप प्रोटीन (और यह बहुत कुछ!) अपने कुत्ते के लिए सबसे महत्वपूर्ण बात मानते हैं। लेकिन यह भी सच नहीं है। स्वास्थ्य मुद्दों के कारण कुछ कुत्तों को बहुत कम प्रोटीन की आवश्यकता होती है। दूसरों को ज्यादा चाहिए। साथ ही, आप कैसे हैं?जाननाउस भोजन में वास्तव में इतना प्रोटीन है?\nहमने टेनेसी के Applebrook Animal Hospital में डॉ। कैथरीन प्राइम, DVM, लेखक, मालिक और प्रमुख पशुचिकित्सा से पूछा कि आपको प्रोटीन और अपने कुत्ते के बारे में क्या जानने की जरूरत है, हमारे सवालों के जवाब देने के लिए।\nआपके कुत्ते के लिए प्रोटीन कितना महत्वपूर्ण है?\nएक कुत्ते के आहार का एक अत्यंत महत्वपूर्ण हिस्सा प्रोटीन कुंजी है ... आप कैसे बताते हैं कि एक पालतू भोजन में कितना प्रोटीन है? लेबल भ्रामक हैं।\nअपने ब्लॉग में, मैं भ्रामक खाद्य लेबल के बारे में लिखता हूं। मुझे कैसे पता चलेगा कि भोजन में वास्तव में क्या है? मैंने शोध पत्र पढ़े। मैं ऐसे ब्रांड चुनता हूं जो वास्तविक लोग हैं जो मुझसे अपने उत्पादों के बारे में बात करने को तैयार हैं। मुझे ऐसे लोग मिलते हैं जिन्हें इस विषय पर अधिक ज्ञान है जो मैं करता हूं और मैं उनसे बात करता हूं और उनकी कक्षाओं में जाता हूं। फिर मैं अपनी शिक्षा पास करता हूं। (पूरा ब्लॉग यहां पढ़ें)।\nकुत्ते के स्वास्थ्य के लिए प्रोटीन क्या करता है?\nप्रोटीन अमीनो एसिड प्रदान करते हैं जो कोशिकाओं के लिए बिल्डिंग ब्लॉक हैं। वे उपचार से लेकर विकास, यहां तक कि विचार और मनोदशा तक शरीर के अधिकांश कार्यों में शामिल होते हैं।\nबहुत अधिक प्रोटीन खराब हो सकता है, सही है?\nबहुत अधिक कुछ भी बुरा हो सकता है और कुछ रोग प्रक्रियाएं अत्यधिक प्रोटीन का सेवन वास्तव में बुरा बनाती हैं। हमारे शरीर अधिकता को समाप्त करने के लिए तिजोरियों में विफल रहे हैं, लेकिन हम चुनाव करके एक कठिन स्थिति क्यों बनाएंगे?\nबहुत कम प्रोटीन के साथ भी?\nबहुत कम प्रोटीन भी वास्तव में शरीर में द्रव संतुलन को प्रभावित कर सकता है। उदाहरण के लिए, यकृत की विफलता (रक्त द्वारा उपयोग किए गए प्रोटीन के उत्पादन के लिए यकृत जिम्मेदार है) रक्त में प्रोटीन के स्तर में कमी का कारण बन सकता है जो तरल पदार्थ को संचार प्रणाली से बाहर निकलने और जलोदर (पेट के तरल पदार्थ के विरूपण) का कारण बनता है। आप उस फुटेज को जानते हैं, जिसे हम दूसरे देशों में भूख से मर रहे बच्चों को देखते हैं, जिनके शरीर में सूजन है? इसका एक कारण यह है कि उन्हें पर्याप्त प्रोटीन नहीं मिल रहा है क्योंकि वे भूख से मर रहे हैं और उनके शरीर रक्त प्रवाह के अंदर तरल पदार्थों को बनाए रखने में सक्षम नहीं हैं और यह पेट की जगह में लीक हो जाता है। यह किसी भी जानवर के साथ हो सकता है।\nतो आप कैसे जानते हैं कि आपके कुत्ते को कितना मिलना चाहिए?\nअगली बार जब आप पशु चिकित्सक के पास जाते हैं, तो उन्हें अपने कुत्ते की प्रोटीन की आवश्यकताओं के बारे में पूछना सुनिश्चित करें और यह सुनिश्चित करने के लिए कि उसे सही राशि मिल रही है, खिलाने के विकल्पों पर चर्चा करें। छवि स्रोत: @TonyAlter फ़्लिकर के माध्यम से\nप्रोटीन के प्रतिशत के लिए संख्याएँ स्थापित की गई हैं और यदि मुझे सही याद है, तो यह जीवन के चरण से भिन्न होता है, आदि मुझे लगता है कि मैंने जो आखिरी बार सुना था, आहार को न्यूनतम 20% से बना होना चाहिए, लेकिन फिर से…। गुमराह कर सकते हैं। कठिन सवाल है कि आप जानते हैं कि आपके कुत्ते को कितना प्रोटीन मिल रहा है।\nक्या मेरे कुत्ते की उम्र के अनुसार राशि बदल जाएगी?\nहां, यह आपके पशु चिकित्सक के लिए एक अच्छा प्रश्न है। वह या वह आपके कुत्ते को जानता है और उसके लिए विशिष्ट दिशानिर्देश हैं। वृद्ध पालतू जानवरों में गुर्दे या यकृत के मुद्दे हो सकते हैं जो सीधे प्रोटीन आवश्यकताओं को प्रभावित कर सकते हैं।\nक्या कुत्ते वास्तव में प्रोटीन प्राप्त कर सकते हैं जो उन्हें सूखे कीबल से चाहिए?\nमेरे पास बहुत से ऐसे मरीज हैं जो कभी भी कुछ नहीं खाते हैं लेकिन सूखे किबल को खाते हैं और लंबे स्वस्थ जीवन जीते हैं। मैं हमेशा एक आहार चुनने की सलाह देता हूं जिसे मैंने व्यक्तिगत रूप से आरएंडडी की समीक्षा की है। मैं उन ब्रांडों को कभी नहीं चुनता जो बड़े बजट पर विज्ञापित किए जाते हैं क्योंकि मुझे लगता है कि राष्ट्रीय टीवी विज्ञापन अभियानों पर बहुत अधिक आरएंडडी बजट स्पष्ट रूप से बर्बाद हो रहा है। मुझे पता है कि यह स्वयं-योग्य लगता है, लेकिन अगर एक आहार को पशु चिकित्सक कार्यालय में बिक्री के लिए खुद को बाजार में लाना चाहिए, तो इसका मतलब है कि प्राथमिक उपभोक्ता एक शिक्षित है और निर्माता को उनके द्वारा पेश की जाने वाली चीजों के बारे में अधिक सावधान रहना चाहिए।


How to Exfoliate Scalp With Hair Fall Issues\nEditorial28 Oct 2021, 16:50 IST\nसही तरह से कैसे करें स्कैल्प को एक्सफोलिएट, डैंड्रफ से मिलेगा पहली बार में आराम\nअगर आपको स्कैल्प से जुड़ी कोई समस्या है तो आप स्कैल्प एक्सफोलिएशन जरूर ट्राई करें। ये कैसे करना है इसकी जानकारी के लिए ये स्टोरी पढ़ें।\nएक्सफोलिएशन हमारी स्किन के लिए बहुत जरूरी होता है जिससे डेड स्किन सेल्स हटते हैं और स्किन शाइनी बनती है, लेकिन ये सिर्फ स्किन के लिए ही अच्छा नहीं होता बल्कि बालों के लिए भी ये काफी अच्छा होता है। वैसे तो आप जो देखते हैं उसपर ही यकीन करते हैं, लेकिन एक्सफोलिएशन का असर बहुत ज्यादा होता है और ये आपके लिए बहुत ही फायदेमंद भी साबित हो सकता है।\nस्कैल्प, डैंड्रफ और हेयर फॉल की समस्या को लेकर हमने INATUR की फाउंडर, अरोमा थेरेपिस्ट और कॉस्मेटोलॉजिस्ट मिस पूजा नागदेव से बात की। उन्होंने हमें विस्तार से बताया कि आखिर किस तरह से आप अपने स्कैल्प का हेयर केयर रूटीन फॉलो कर सकते हैं।\nपूजा जी ने हमें बताया कि आखिर कितनी चीजों की वजह से हम अपने स्कैल्प का ख्याल नहीं रख पाते और स्कैल्प एक्सफोलिएशन किन-किन चीजों में मदद कर सकता है।\nएक्सफोलिएशन कर सकता है ये समस्याएं हल-\nस्कैल्प एक्सफोलिएशन कई जरूरी चीज़ों के लिए अच्छा है और कई हेयर प्रॉब्लम्स से हमें बचा सकता है जैसे-\nएक्सफोलिएशन से क्लॉग्ड हेयर फॉलिकल्स कम होते हैं।\nये खुजली वाले स्कैल्प की समस्या को कम करता है।\nये फ्लेकी स्किन की समस्या से हमें छुटकारा दिलाता है।\nबालों की खूबसूरती बढ़ाने में मदद कर सकता है क्योंकि इससे पूरी स्कैल्प हेल्थ सुधरती है।\nकई लोग ये गलती करते हैं कि वो अपने बालों की लेंथ पर तो ध्यान देते हैं, लेकिन स्कैल्प हेल्थ को नजरअंदाज कर देते हैं। हेल्दी स्कैल्प के लिए ये जरूरी है कि आप स्कैल्प इन्फेक्शन, डैंड्रफ और पसीने का भी ध्यान रखें। इन सभी समस्याओं से निजात पाने के लिए एक्सफोलिएशन मदद करता है।\nकैसे एक्सफोलिएट करें अपना स्कैल्प?\nस्कैल्प को एक्सफोलिएट करने के लिए आप तीन अलग-अलग तरह के स्क्रब का इस्तेमाल कर सकते हैं। ये आपके हेयर टाइप और स्कैल्प की प्रॉब्लम पर निर्भर करता है कि आप किस तरह का एक्सफोलिएटर स्क्रब इस्तेमाल करते हैं।\nस्कैल्प एक्सफोलिएशन करते समय आपको 3-4 मिनट अपने स्कैल्प में ठीक तरह से मसाज करनी होगी जिससे सारी गंदगी निकले। जी हां, ये 30 सेकंड नहीं 3-4 मिनट का प्रोसेस होता है।\nइसे जरूर पढ़ें- एक्सपर्ट से जानें हेयर केयर का आसान आयुर्वेदिक नुस्खा\n1. टेक्सचर स्क्रब\nये वो स्क्रब होते हैं जो कई घरेलू चीज़ों से बनाए जा सकते हैं जैसे शक्कर, सी साल्ट, चारकोल आदि। ये स्कैल्प से गंदगी, तेल, डेड स्किन आदि निकालते हैं। स्कैल्प हेल्थ को सुधारने के लिए ये स्क्रब काफी मददगार साबित हो सकते हैं। स्कैल्प की गंदगी इनके खुरदुरे टेक्सचर के कारण हट जाती है।\n2. स्क्रब कॉम्ब\nये स्क्रब करने वाले कंघे होते हैं जो मार्केट में आसानी से उपलब्ध होते हैं। ये एक्सफोलिएटिंग ब्रश की तरह भी मिलते हैं जिनका इस्तेमाल आप आसानी से नहाते समय कर सकते हैं। कुछ को गीले बालों में इस्तेमाल करना होता है और कुछ का इस्तेमाल सूखे बालों में होता है। आपको ध्यान ये रखना है कि आप जिस तरह का ब्रश इस्तेमाल कर रहे हों उसके इंस्ट्रक्शन बहुत अच्छे से पढ़ लें।\n3. केमिकल एक्सफोलिएंट्स\nइनका इस्तेमाल हमेशा डर्मेटोलॉजिस्ट की सलाह के बाद ही करना चाहिए। ये आमतौर पर शैम्पू आदि में मिलते हैं और ये अधिकतर एंटी-डैंड्रफ शैम्पू का हिस्सा होते हैं। इसके अलावा, सैलिसिलिक एसिड, pyrithione zinc, और ketoconazole जैसे इंग्रीडिएंट्स आपको मेडिकल स्टोर पर मिल सकते हैं, लेकिन ये फायदे के साथ-साथ नुकसान भी कर सकते हैं। इसलिए आपको डॉक्टर की सलाह जरूर लेनी चाहिए। कई बार स्कैल्प इन्फेक्शन होने पर डॉक्टर खुद ही इन्हें सजेस्ट करता है। ये केमिकल एक्सफोलिएंट्स डेड स्किन सेल्स को गला देते हैं और इस तरह से स्कैल्प साफ होता है।\nआपके लिए कौन सा तरीका ज्यादा अच्छा हो सकता है वो आपके हेयर टाइप और स्कैल्प टाइप पर निर्भर करता है। अगर आपको बहुत ज्यादा हेयर फॉल हो रहा है या फिर आपको बालों से जुड़ी कोई और समस्या है तो आप डॉक्टर की सलाह के बाद ही कोई नया ब्यूटी ट्रीटमेंट इस्तेमाल करें।\nItchy Scalp Oily Scalp scalp fungal infection Scalp Pimples Hair Care Anti Dandruff Shampoo Dandruff


केंद्रीय मंत्री अनुराग ठाकुर की बस में सोते हुए Viral हुई फोटो का ये है सच! | Himachal MP and Minister Anurag Thakur Viral Photo Truth hpvk – News18 Hindi\nकेंद्रीय मंत्री अनुराग ठाकुर की बस में सोते हुए Viral हुई फोटो का ये है सच!\nबस में सोते हुए अनुराग ठाकुर की फोटो हुई वायरल.\nAnurag Thakur Viral Photo Truth: तस्वीर में अनुराग ठाकुर हिमाचल पथ परिवहन निगम (HRTC) की वोल्वो बस में सफर के दौरान सोते हुए दिखाई दे रहे हैं.\nLast Updated : January 13, 2020, 17:01 IST\nहमीरपुर. हिमाचल प्रदेश (Himachal Pradesh) के हमीरपुर (Hamirpur) लोकसभा सीट से सांसद और केन्द्रीय राज्य वित्त मंत्री अनुराग ठाकुर (Anurag Thakur) की एक तस्वीर सोशल मीडिया पर वायरल हो रही है. तस्वीर में अनुराग ठाकुर हिमाचल पथ परिवहन निगम (HRTC) की वोल्वो बस में सफर के दौरान सोते हुए दिखाई दे रहे हैं. किसी ने इस दौरान उनकी यह फोटो क्लिक की और वायरल (Viral Photo) कर दी.\n11 जनवरी की तस्वीर\nन्यूज18 ने इस तस्वीर की पड़ताल की तो पाया कि तस्वीर 11 जनवरी की है. जब वह ऊना के चिंतपूर्णी में एक कार्यक्रम में आए थे. इसके बाद दिल्ली लौट गए. रात 11.30 बजे अनुराग ठाकुर ने ऊना बस अड्डे से दिल्ली के लिए बस में सफर किया. इस दौरान बस में बैठे हुए यात्री ने अनुराग ठाकुर की तस्वीर ले ली. जो कि अब सोशल मीडिया पर वायरल हो रही है.\nअनुराग ने की पुष्टि\nअनुराग ठाकुर ने न्यूज 18 से फोन पर बातचीत में बताया कि वह ऊना दौरे पर आए हुए थे. रात के करीब 11.30 बजे दिल्ली की बस में बैठे और रात को नींद आने की वजह से सो गए थे. फोटो वायरल होने की बात पर अनुराग ने कहा कि इस बारे में पता नहीं है कि किसने मेरा फोटो खींचकर वायरल किया है. उन्होंने बताया कि इससे पहले भी कई बस में सफर करते रहे हैं और इस तरह बस में बैठ कर जाने से लोगों से भी वार्तालाप होता है.\nAnurag thakur BJP Himachal pradesh news HRTC Viral Photo


Samsung Galaxy का यह Tab भारत में हुआ लॉन्च, जानिए इसके दमदार फिचर्स\nSamsung ने भारतीय बाजार में अपने मोस्ट अवेटेड टैबलेट Galaxy Tab S7 FE और Galaxy Tab A7 Lite को लॉन्च कर दिया है।\nनई दिल्ली: Samsung ने भारतीय बाजार में अपने मोस्ट अवेटेड टैबलेट Galaxy Tab S7 FE और Galaxy Tab A7 Lite को लॉन्च कर दिया है। जो यूरोपियन मार्केट में पहले ही लॉन्च किए जा चुके हैं। Galaxy Tab S7 FE कंपनी को प्रीमियम रेंज वाला टैबलेट है जो कि शानदार परफॉर्मेंस क्षमता के साथ आता है। जबकि Galaxy Tab A7 Lite को बजट रेंज सेगमेंट में लॉन्च किया गया है और यह पिछले साल लॉन्च हुए Galaxy Tab A7 का ही डाउन वर्जन है। आइए जानते हैं इन दोनों टैबलेट की कीमत, उपलब्धता और फीचर्स के बारे में डिटेल से..\nSamsung Galaxy Tab S7 FE के 4GB + 64GB स्टोरेज मॉडल की कीमत 46,999 रुपये है. जबकि 6GB + 128GB मॉडल को 50,999 रुपये की कीमत में लॉन्च किया गया है। यह टैबलेट Mystic Black, Mystic Green, Mystic Pink और Mystic Silver कलर ऑप्शन में उपलब्ध होगा। वहीं Samsung Galaxy Tab A7 Lite को भारतीय बाजार में 14,999 रुपये की कीमत के साथ लॉन्च किया गया है। इसमें 3GB + 32GB स्टोरेज और एलटीई सपोर्ट दिया गया है। जबकि वाईफाई मॉडल की कीमत 11,999 रुपये है। यह टैबलट ग्रे और कलर कलर ऑप्शन में उपलब्ध होगा।\nयूजर्स इन दोनों टैबलेट्स को 23 जून से ऑनलाइन और ऑफलाइन दोनों प्लेटफॉर्म से खरीद सकेंगे. इनके साथ इंट्रोड्यूसरी ऑफर का भी लाभ उठाया जा सकता है। Galaxy Tab S7 FE को HDFC डेबिट या क्रेडिट कार्ड से खरीदने पर 4,000 रुपये का कैशबैक मिलेगा। जबकि Galaxy Tab A7 को6महीने की नो कोस्ट ईएमआई विकल्प के साथ खरीदा जा सकता है।\nSamsung Galaxy Tab S7 FE में 12.4 इंच की डिस्प्ले दी गई है जो कि 2,560×1,600 पिक्सल स्क्रीन रेजोल्यूशन के साथ आती है। यह टैबलेट Snapdragon 750G प्रोसेसर पर काम करता है और इसमें 6GB रैम के साथ 128GB इंटरनल स्टोरेज दी गई है। जिसे माइक्रोएसडी कार्ड की मदद से 1TB तक बढ़ाया जा सकता है। इस टैबलेट में 8MP का रियर कैमरा और 5MP का फ्रंट कैमरा मौजूद है। पावर बैकअप के लिए इसमें 10,090mAh की बैटरी दी गई है जो कि 45W सुपर फास्ट चार्जिंग सपोर्ट के साथ आती है।\nयह भी पढ़ें: भारतीय सेना में अधिकारी बनने का सुनहरा मौका, बस करना होगा ये काम


आरसीपी सिंह बने जेडीयू ने नए राष्ट्रीय अध्यक्ष, नीतीश ने बीजेपी को भी दिया खास संदेश - Daily City News\nHome BIHAR आरसीपी सिंह बने जेडीयू ने नए राष्ट्रीय अध्यक्ष, नीतीश ने बीजेपी को...\nआरसीपी सिंह बने जेडीयू ने नए राष्ट्रीय अध्यक्ष, नीतीश ने बीजेपी को भी दिया खास संदेश\nपटना: जदयू की राष्ट्रीय कार्यकारिणी की बैठक में मुख्यमंत्री नीतीश कुमार ने आरसीपी सिंह को जदयू का राष्ट्रीय अध्यक्ष बनाए जाने का प्रस्ताव रखा जिसे सर्वसम्मति से स्वीकार किया गया और राष्ट्रीय परिषद ने भी इसका अनुमोदन किया.\nआरसीपी सिंह के जेडीयू राष्ट्रीय अध्यक्ष बनने के साथ ही समर्थक पार्टी के दफ्तर के बाहर लगातार लोग उनके पक्ष में नारेबाजी कर रहे हैं और उन्हें बधाई दे रहे हैं. जानकारी के मुताबिक नीतीश कुमार ने बैठक में कहा कि एक व्यक्ति का मुख्यमंत्री और राष्ट्रीय अध्यक्ष रहना सही बात नहीं है. नीतीश ने कहा कि मैं बिहार का सीएम तो हूं ही और जो भी अध्यक्ष होगा साथ में रहेंगे. उन्होंने कहा कि आरसीपी सिंह की अगुवाई में पार्टी और आगे बढ़ेगी. नीतीश कुमार ने कहा कि मैं तो मुख्यमंत्री भी नहीं बनना चाहता था लेकिन लोगों ने कहा तो मैंने यह पदभार संभाल लिया.\nबता दें कि आरसीपी सिंह की गिनती नीतीश कुमार के सबसे खास नेताओं में होती है. राष्ट्रीय कार्यकारिणी की बैठक में खुद नीतीश कुमार ने भी कहा कि आरसीपी सिंह संगठन का काम काफी पहले से देख रहे हैं. वो संगठन में महासचिव का पद भी संभाल रहे हैं और राज्यसभा के सदस्य भी हैं लिहाजा उन्हें अध्यक्ष बनाने का प्रस्ताव दिया गया.\nPrevious articleसुशांत के मौत के बाद फैंस के निशाने पर आ गए थे सलमान खान, इस तरह दी थी सफाई\nNext articleबीजेपी के प्रेशर से गुस्से में नीतीश कुमार! कहा-मुझे सीएम नहीं बने रहना, किसी को भी सौंप दो कुर्सी


भारत में शीर्ष बिटकॉइन दलाल - बाइनरी विकल्पों के व्यापार का अभ्यास\nआकार डी’सोउज़ा रिलीज़ की तारीख - नवम्बर 14, 2017\nप्राकृतिक संसाधन या घटती संपत्तियाँ उस भूमि से भिन्न होती हैं, जो वे संसाधनों के कारण अधिगृहीत की जाती हैं जिन्हें भूमि से निकाला जा सकता है और संसाधित किया जा सकता है, न कि उनके स्थान के मूल्य के कारण। प्राकृतिक संसाधनों के उदाहरण खदानों में लौह अयस्क, तेल और गैस क्षेत्रों में तेल और गैस और जंगलों में लकड़ी के भंडार हैं। प्राकृतिक संसाधन ह्रास के अधीन हैं, मूल्यह्रास नहीं। पदावनति का अर्थ है निष्कर्षण द्वारा संसाधनों की थकावट, कटौती, पंपिंग या अन्य निष्कर्षण और लागतों को वितरित करने के तरीके को संदर्भित करता है। व्यवसाय शुरू करने के लिए Instagram को सबसे सुविधाजनक सोशल नेटवर्क के रूप में मान्यता प्राप्त है। यह सामग्री की प्रस्तुति के रूप में सुविधाजनक है, मामूली आरक्षण के साथ इसे आदर्श माना जा सकता है। लिंक भारत में शीर्ष बिटकॉइन दलाल छोड़ने के विकल्प के बिना बड़ी तस्वीर और छोटा पाठ। यही है, उच्च-गुणवत्ता और यादगार विज्ञापन बनाने के लिए, आपको वास्तव में बहुत कुछ सोचना और कल्पना करना होगा। और इस तरह के विज्ञापन जैविक और दिलचस्प होते हैं। यहां तक \_u200b\_u200bकि इंस्टाग्राम पर इसके अधिशेष को ध्यान में रखते हुए।\nअमरीका में कोरोना वायरस का ग्राफ जिस तरह नीचे जाने के बाद दोबारा तेज़ी से चढ़ा, उसे देखकर यह आशंका जताई गई कि ये कोरोना वायरस की 'सेकेंड वेव' हो सकती है। मास्टरकार्ड और वेस्टर्न यूनियन टॉवर रिकॉर्ड्स के रास्ते पर जाने का कोई खतरा नहीं है।\nRamco Systems में विजय केडिया ने खरीदी हिस्सेदारी, लगा 20% का अपर सर्किट। बैंक ऑफ महाराष्ट्र, साल 1935 में निगमित, एक बैंकिंग कंपनी है (मार्केट कैप - Rs 6901.57 करोड़)।\nहासनलाइन चीजों को निजी रखने के लिए जाता है और अपने समर्थन मंच, विकी और सीधे संपर्क के माध्यम से उपयोगकर्ताओं के साथ लगातार संपर्क में है। डेवलपर्स नियमित रूप से सुविधाओं को जोड़ते हैं और समुदाय इनपुट पर आधारित प्लेटफॉर्म को ट्वॉयक करते हैं, इसलिए यदि आप एक अच्छे विचार के साथ आते हैं, तो टीम उसे ठीक से लागू कर सकती है।\nआपको मार्किट की कीमत से ट्रेड लेना है तो आपको मार्किट का ऑप्शन सेलेक्ट करना जरुरी है। इस ऑप्शन से ट्रेड लेते हो तो आपका ट्रेड तुरंत चालू होता है। सटीक प्रविष्टियों के लिए पदचिह्न चार्ट का उपयोग करें विभिन्न उपकरणों के साथ पदचिह्न चार्ट का संयोजन सामान्य मोमबत्ती चार्ट एक दीर्घकालिक विश्लेषण के लिए इस्तेमाल किया जा सकता है एक तेजी से निष्पादन के लिए आदेश पुस्तिका का उपयोग भारत में शीर्ष बिटकॉइन दलाल करें सख्त नियमों के साथ एक व्यापार रणनीति का विकास। भारत और सिंगापुर के बीच ‘बोल्ड कुरुक्षेत्र’ युद्ध अभ्यास शुरू।\nदूसरा प्रश्न: अगर रूपये का कमज़ोर होना परेशानी की बात नहीं है तो आखिर समस्या है क्या? बाइनरी विकल्पों के व्यापार का अभ्यास.\nयह बाजार में प्रमुख प्रेरक शक्ति को मापने में मदद करता है। यह एमए पद्धति पर आधारित है और दोलक को दर्शाता है। उन्हें अलग से एक डिब्बा में दिखाया गया है। ये थरथरानवाला एक बार जब वे बहुत ऊपर जाते हैं तो नीचे भी आते हैं। विकल्प बाजार दुनिया के वित्तीय क्षेत्र में सबसे लोकप्रिय बाजारों में से एक है। जहां एक व्यापारी को एकल लेनदेन से लाभ होता है। और सबसे महत्वपूर्ण बात यह है कि यह बहुत आसान है! इसके लिए, भविष्य के उद्धरणों की भविष्य की दिशा को सही ढंग से इंगित करना आवश्यक है। मुख्य बात यह है कि कीमत आपकी ट्रेडिंग स्थिति की ओर कम से कम 1 अंक ले जाती है!\nअपने लिए जांचें कि कौन से भारत में शीर्ष बिटकॉइन दलाल विचार अच्छे हैं, और किस प्रकार का विवेकपूर्ण कारण बनता है।\nजून 2018 में, छेत्री अन्य सक्रिय खिलाड़ियों में से दुनिया के दूसरे सबसे अधिक गोल करने वाले खिलाड़ी बन गए, जो अब लियोनेल मेस्सी के साथ एक गौरवपूर्ण स्थिति साझा कर रहे हैं। केवल इतना ही नहीं, हर मैच में उनका गोल करने का रिकॉर्ड मेसी और रोनाल्डो के त्तकालीन रिकॉर्ड से काफी बेहतर है। हाल ही में उन्हें एशिया अवॉर्ड 2018 में सर्वश्रेष्ठ फुटबॉलर के लिए नामित किया गया है।\nसफलतापूर्वक साइट-व्यापी समय समाप्ति और व्यापार इंजन अंतराल resloved गया है। आख़िरकार हम टीवी, रेडियो, सीडी, कंप्यूटर, टेलीफोन, मल्टीवर्क और अन्य के बारे में बात कर रहे हैं।\nमदद करने के लिए जरूरत होती किसी अन्य व्यक्ति निश्चित रूप से आप के लिए भी ऐसा ही होगा तैयार है। बाइनरी विकल्पों के व्यापार का अभ्यास इसके अलावा, उन व्यापारियों के लिए बहुत संभव है जो मुद्रा जोड़े और व्यापारिक परिसंपत्तियों पर अपने सभी तकनीकी विश्लेषण के लिए चार्टिंग प्लेटफॉर्म का उपयोग करते हैं जो वे ट्रेडिंग दिवस के दौरान निगरानी करते हैं और विस्तारित दिन का उपयोग करने से लाभ के लिए ट्रेडिंग दिवस के दौरान सक्रिय रूप से व्यापारिक निर्णय लेते हैं। मेटा ट्रेडर4चार्टिंग प्लेटफॉर्म के लिए संकेतक के साथ बहुत बढ़िया थरथरानवाला एओ।\nकैसे में SMA20 लाइन के साथ व्यापार करने के लिए Olymp Trade फरवरी 15, 2020\nएडमिरल बाजार व्यापार मंच का परीक्षण मई 1, 2018\nIQ Option प्लेटफॉर्म का उपयोग कैसे करें जून 28, 2020\nवीज़ा कार्ड के ज़रिए अपने Olymp Trade खाते में पैसे डालना मार्च 11, 2020


हैदराबाद मुठभेड़ : एसआईटी जांच के लिए सुप्रीम कार्ट में जनहित याचिका दायर\nउत्तराखंड में चारधाम श्राइन बोर्ड गठन के प्रस्तावित बिल के खिलाफ आमरण अनशन करेंगे तीर्थ पुरोहितकांग्रेसी नेता डीके शिवकुमार ने कर्नाटक के सीएम येदियुरप्पा को दी चेतावनी, जानिये उन्होंने क्या कहा...?\nDigital Busniess Desk\nAirtel, Vodafone-Idea का मास्टर स्ट्रोक, हर प्लान पर अनलिमिटेड वॉयस कॉलिंग FREE\nभारतीय रिजर्व बैंक ने आज जारी रेपो रेट में कोई बदलाव नहीं किया है और उसे 5.15 प्रतिशत पर अपरिवर्तित रखा. रिजर्व बैंक ने आर्थिक वृद्धि को बढ़ावा देने के लिए नीतिगत रुख को उदार बनाये रखा है. रिजर्व बैंक ने चालू वित्त वर्ष के लिए सकल घरेलू उत्पाद (जीडीपी) की वृद्धि दर का अनुमान घटाकर पांच प्रतिशत किया.\nदूरसंचार कंपनी भारती एयरटेल की प्रीपेड मोबाइल सेवाओं की दरें तीन दिसंबर से 42 प्रतिशत तक महंगी हो जाएंगी. कंपनी ने रविवार को इसकी घोषणा की.\nरिलायंस इंडस्ट्रीज 10 लाख करोड़ रुपये बाजार पूंजीकरण वाली देश की पहली कंपनी बनी\nनयी दिल्ली : मुकेश अंबानी के नेतृत्व वाली रिलायंस इंडस्ट्रीज लिमिटेड (आरआईएल) बृहस्पतिवार को देश की पहली ऐसी कंपनी बन गयी जिसका बाजार पूंजीकरण दस लाख करोड़ रुपये को पार कर गया. बंबई शेयर बाजार में कारोबार की समाप्ति पर कंपनी का बाजार पूंजीकरण बृहस्पतिवार को 10,01,555.42 करोड़ रुपये (13,984.10 करोड़ डॉलर) पर पहुंच गया.\nदिग्गज उद्योगपति मुकेश अंबानी की रिलायंस इंडस्ट्रीज ने बृहस्पतिवार को अपने न्यूज मीडिया कारोबार टाइम्स ग्रुप को बेचने की रिपोर्ट से इनकार किया. ब्लूमबर्ग ने इससे पहले खबर दी थी कि अंबानी समाचार से संबद्ध मीडिया संपत्ति टाइम्स ग्रुप को बेचने के लिए बातचीत कर रहे हैं.\nराज्यसभा में वित्तमंत्री सीतारमण बोलीं, 'देश में आर्थिक मंदी नहीं है'\nअर्थव्यवस्था के मौजूदा हालात को लेकर विपक्ष द्वारा जतायी गई चिंता के बीच वित्त मंत्री निर्मला सीतारमण ने बुधवार को कहा कि सरकार इसके विभिन्न क्षेत्रों के समक्ष आ रही चुनौतियों से अवगत है और वह इन समस्याओं का सकारात्मक समाधान ढूंढने के लिए प्रतिबद्ध है.\nब्लूमबर्ग बिलियनेयर इंडेक्स के अनुसार, माइक्रोसॉफ्ट को-फाउंडर बिल गेट्स (110 अरब डॉलर नेटवर्थ) ने दुनिया के सबसे अमीर शख्स के तौर पर अमेजन फाउंडर जेफ बेजॉस को पीछे छोड़ दिया है.\nअनिल अंबानी ने कर्ज के बोझ से दबी कंपनी रिलायंस कम्युनिकेशंस (आरकॉम) के निदेशक पद से इस्तीफा दे दिया है. कंपनी ने शनिवार को शेयर बाजारों को यह सूचना दी.\nनयी दिल्ली : वोडाफोन आइडिया को विश्वास है कि सरकार दूरसंचार क्षेत्र को पुन: पटरी पर लाना चाहती है और चाहती है कि इस बाजार में कम से कम तीन निजी और एक सरकारी कंपनी बनी रहे. कंपनी को लगता है कि केंद्र क्षेत्र को मौजूदा संकट से उबारने के लिए विस्तृत समाधान पेश करने की तैयारी कर रही है.\nनयी दिल्ली : रिलायंस जियो ने शुक्रवार को कहा कि कॉल जोड़ने पर लग रहे शुल्क को समाप्त करने के निर्णय को जनवरी, 2020 के बाद टाला गया तो इससे किफायती दूरसंचार सेवाओं प्रभावित होंगी.\nरेलवे बोर्ड ने राजधानी, शताब्दी और दूरंतो ट्रेन में सफर के दौरान परोसे जाने वाले भोजन की कीमतों में इजाफा करने का फैसला किया है. एक सरकारी आदेश में यह जानकारी दी गयी. नये आदेश के मुताबिक, वातानुकूलित प्रथम श्रेणी में मिलने वाली चाय की कीमत छह रुपये बढ़ाकर 35 रुपये, नाश्ते की कीमत सात रुपये बढ़ाकर 140 रुपये और दोपहर एवं रात्रि भोजन की कीमत 15 रुपये बढ़ाकर 245 रुपये की गयी है.\nवोडाफोन आइडिया को सितंबर 2019 तिमाही में 50,922 करोड़ रुपये का घाटा हुआ, जो भारत के कॉर्पोरेट इतिहास का सबसे बड़ा तिमाही घाटा है.


31-05-2018\tप्रात:मुरली ओम् शान्ति"बापदादा"'\tमधुबन\n"मीठे बच्चे - तुम्हारे पर माया का पूरा पहरा है इसलिए जरा भी ग़फलत न करो, देही-अभिमानी रहने की मेहनत करते रहो।"\nबाप के पास कौन-सा भण्डारा सदा भरपूर है? उस भण्डारे से स्वयं को भरपूर करने का साधन क्या है?\nबाप के पास पवित्रता-सुख-शान्ति का भण्डारा सदा ही भरपूर है। स्थाई सुख व शान्ति चाहिए तो जंगल में भटकने की जरूरत नहीं है। पवित्रता ही सुख और शान्ति का आधार है। पवित्र बनो तो तुम्हारे सब भण्डारे भरपूर हो जायेंगे। बाप आते ही हैं बच्चों को पवित्र बनाने। वह है एवर पवित्र।\nन वह हमसे जुदा होंगे.... ओम् शान्ति।\nयह बच्चों का ही गाया हुआ गीत बच्चे सुन रहे हैं। यह बच्चों की आत्मायें कहती हैं। अब बच्चों को देही-अभिमानी बनना है अर्थात् अपने को आत्मा निश्चय करना है, न कि परमात्मा। जैसे सन्यासी लोग कहते हैं - आत्मा सो परमात्मा, इसे उल्टी गंगा कहा जाता है। अब बाप समझाते हैं इतना समय तुम सब देह-अभिमानी बनते आये हो। अब देही-अभिमानी बनो। यह शिक्षा मिलती है वापिस घर जाने लिए। फिर सतयुग में तो है तुम्हारी प्रालब्ध। जब यहाँ तुम देही-अभिमानी बनते हो और बाप की नॉलेज को ग्रहण करते हो फिर जाकर ज्ञान की प्रालब्ध का पार्ट बजाते हो। वहाँ तो देह-अभिमान वा देही-अभिमानी का प्रश्न ही नहीं है। इस समय तो मनुष्यों को पता ही नहीं है कि हम आत्मा हैं। हमारा बाप परमात्मा है। बिल्कुल ही मूँझ गये हैं। सन्यासियों ने कहा कि हम-तुम सब परमात्मा हैं। जिधर देखता हूँ तू ही तू है, इससे तो कुछ भी फायदा नहीं होता। वो लोग तो इसको भावना समझते हैं। परन्तु सबकी भावना तो एक जैसी नहीं होती। एक ही घर में बाप बच्चे की भी भावना एक जैसी नहीं रहती। कहाँ-कहाँ देखो बच्चे बाप को भी मार डालते क्योंकि घोर अन्धियारा है। सब पतित हैं। अभी तुम बच्चे स्वदर्शन चक्रधारी बने हो। स्वदर्शन चक्रधारी बनने से ही तुम राजा-रानी बनते हो। तो बाप बच्चों को बार-बार कहते हैं - देही-अभिमानी बनो। ऐसे समझो मुझ आत्मा को परमात्मा बाप अपना परिचय देकर पढ़ा रहे हैं। हमारे संस्कार बदला रहे हैं। आत्मा ही संस्कार ले जाती है। शरीर तो खत्म हो जाता है। बाबा अभी हम आपके साथ ही योग लगायेंगे। यह हमारा वायदा कभी मिट नहीं सकता। भल पवित्रता पर अनेक प्रकार के विघ्न पड़ेंगे। बहुत कुछ सहन करना पड़ेगा। बच्चियाँ कहती हैं बाबा यह सितम सहन करूँगी। जैसे दु:ख के समय मुख से निकलता है ना हाय राम, हे प्रभु.. तुम तो ऐसे नहीं कहेंगे। तुम ब्राह्मण फिर बाबा को याद करते हो। बाबा हम दु:ख से कब छूटेंगी, हमको बहुत मारते हैं। गीत में भी कहते हैं - कितनी भी मार पड़ेगी, बाबा, आपकी याद कभी नहीं भूलेंगे। हमको तो बाबा का ही बनना है। बुद्धि का योग उनसे जोड़ना है। यह है सब समझ की बात। एक दिन यह सितम भी मिट जायेंगे। कुछ तो जरूर सहन करना पड़ता है। यह सब ड्रामा में नूँध है। अबलाओं पर अत्याचार बहुत होते हैं। यह गीत भी देखो पहले से ही बना हुआ है, जिसका अर्थ कोई भी नहीं जानते हैं। तुम्हारे शास्त्र जैसेकि यह रिकार्ड बन गये हैं। सब कहते हैं ऐसे तो कहाँ भी नहीं होता जो रिकार्ड पर अर्थ किया जाए। यह तो फिल्मी रिकॉर्डस हैं। परन्तु यह बाबा ने बनवाये हैं। तुम बच्चों को इस पर समझाना चाहिए। हमको पावन तो जरूर बनना है। बाप के फ़रमान पर चलना है। मनुष्य तो जानते नहीं। वह तो शिव शंकर को भी मिलाकर एक कर देते हैं। कृष्ण भी भगवान है वह तो हाजिरा-हजूर है जिधर देखो कृष्ण ही कृष्ण है। राधे के पुजारी फिर कहेंगे जिधर देखो राधे ही राधे है। सांई बाबा के होंगे तो कहेंगे जिधर देखो सांई बाबा... कितना अन्धियारा है। यह फिर भी होना ही है, बना बनाया ड्रामा है। तुम कहते हो इस ज्ञान यज्ञ से विनाश ज्वाला प्रज्जवलित हुई है। तो कहते हैं तुम्हारे बाबा ने ऐसा यज्ञ रचा है जो विनाश करा देते हैं। हम कहते हैं शान्ति हो जाए, तुम फिर विनाश कराते हो। रूद्र ज्ञान यज्ञ नाम तो है ना। यज्ञ रचा जाता है ब्राह्मणों से। तुम ब्रह्माकुमार कुमारियाँ ब्राह्मण ठहरे। वह हद के यज्ञ रचते हैं सेठ लोग। उसमें रूद्र यज्ञ नामीग्रामी है। वह उसमें ज्ञान का अक्षर नहीं लगाते हैं। यह तो है रूद्र ज्ञान यज्ञ। उनको ज्ञान यज्ञ नहीं कहेंगे। बाबा ने समझाया है - लक्ष्मी-नारायण वा राधे-कृष्ण में यह ज्ञान होता ही नहीं है। ज्ञान से ही सद्गति होती है। वहाँ तो है ही सद्गति, स्वर्ग। यह तो समझने की बात है ना। बाप बैठ ब्राह्मणों को ज्ञान देते हैं। दिखाते हैं रथ पर रथी बैठे थे। यह शरीर रथ है ना। हर एक रथ में रथी आत्मा है, इसमें भी इनकी आत्मा है। परन्तु बाबा कहते हैं मैं रथ का लोन लेता हूँ। जैसे मकान लेते हैं तो धनी भी रहता है और लेने वाले भी रहते हैं। यहाँ यह रथी बन बाबा आते हैं। कहते हैं मैं फिर से तुमको राजयोग सिखाता हूँ। ऐसे और कोई कह न सके। यह सब प्वाइंट्स समझाई जाती हैं धारणा के लिए। हमारा बाबा हमको स्वर्ग का मालिक बनाते हैं, कल्प-कल्प संगमयुगे। एक अक्षर की भी भूल करने से कितने अवतार, कितने नाम लिख दिये हैं! अभी बरोबर कल्प वृक्ष के नीचे तुम बैठे हो। राजयोग सीख रहे हो भविष्य में राजा-रानी पद पाने लिए। यहाँ तो करोड़पति, पदमपति हैं, इनका सब कुछ मिट्टी में मिल जायेगा। नैचुरल कैलेमिटीज आदि सब अचानक ही आयेंगी। पिछाड़ी में विनाश तो होना ही है। ढेर के ढेर बाम्ब्स सबके पास हैं। वह ऐसे ही समुद्र में थोड़ेही फेक देंगे। यह तो उन्हों की लाखों-करोड़ों की मिलकियत है। यह न बनें तो विनाश कैसे हो। एकदम जलकर जैसे खाक हो जायेंगे। ऐसे नहीं जख्मी होकर दु:ख भोगते रहेंगे। चीज़ ही ऐसी बनती है जो फट से खलास हो जायेंगे। तो एक धर्म की स्थापना और अनेक धर्मों का विनाश - यह तो क्लीयर है। ब्रह्मा द्वारा स्वर्ग की स्थापना कर रहे हैं। स्वर्ग में रहने वालों को लायक बना रहे हैं। पवित्र बनने वालों के आगे सब नमन करते हैं। अब बाप भी कहते हैं पवित्र बनो। अभी तुम्हारी आत्मा के पंख टूटे हुए हैं। तुम उड़ेंगे कैसे? जितना ज्ञान-योग बल की धारणा करेंगे तो पंख आ जायेंगे। राजधानी लेना कोई मासी का घर नहीं है। मुख्य बात है अहम् आत्मा, यह है मेरा शरीर। अहम् आत्मा हैं ही शान्त स्वरूप। शान्ति के लिए धक्का खाने की दरकार नहीं। एक कहानी बताते हैं ना - रानी को हार गले में पड़ा था और ढूँढती थी बाहर। तुम रानियाँ हो, शान्ति के लिए जंगलों में जाने की दरकार नहीं। यहाँ तो है ही माया का राज्य। यहाँ शान्ति हो नहीं सकती। कोई कहते हैं हमको फलाने से शान्ति मिली। परन्तु वह तो है अल्पकाल काग विष्टा समान सुख अथवा शान्ति। हमको तो अविनाशी चाहिए ना। तुम बच्चों को चाहिए स्थाई शान्ति। पवित्रता से शान्ति-सुख जितना चाहिए उतना लो। शिवबाबा का भण्डारा है ना। जो एवर पवित्र हैं वही आकर सबको पावन बनाते हैं। सन्यासी तो समझते हैं आत्मा निर्लेप है। बाकी शरीर पर पाप लगता है। तो अब तुम बच्चे जानते हो - बाप है स्वर्ग की स्थापना करने वाला। यथार्थ रीति समझाने से समझेंगे। बरोबर इन्हों को पढ़ाने वाला तो परमपिता परमात्मा है जिसको ही पतित-पावन सद्गति दाता कहा जाता है। सभी को दुर्गति से सद्गति में ले जाते हैं। सद्गति तो बाप ही करेंगे ना। उनको कहा ही जाता है सद्गति दाता। दुर्गति दाता तो नहीं कहेंगे ना। पतित-पावन कहेंगे फिर पतित कौन बनाते हैं? यह भी कोई नहीं जानते। बाप कहते हैं तुम वाम मार्ग में गिरते हो तो रावण की प्रवेशता हो जाती है। मन्दिरों में बड़े-बड़े काले चित्र राधे-कृष्ण के रखे हैं। नाम ही रखा है श्याम सुन्दर। सतयुग में सुन्दर था फिर कलियुग में माया सर्प ने डस कर काला कर दिया। अब कहाँ की बात कहाँ ले गये हैं। मनुष्यों को कुछ भी पता नहीं है। बाप रचयिता और रचना का किसको पता नहीं है। बाप बच्चों को समझाते हैं - बच्चे, खबरदार रहना, माया बड़ी कड़ी है। इस समय तो तमोप्रधान है, किसको भी पछाड़ने में देरी नहीं करती, एकदम नाक से पकड़कर गिरा देती है। यह है युद्ध स्थल इसलिए बाबा बार-बार समझाते हैं तुम अपना कल्याण चाहो तो देही-अभिमानी बनो। अपने को आत्मा समझ बाप को याद करो तो अन्त मती सो गति हो जायेगी। सब संस्कार सामने खड़े हो जाते हैं। अनेक जन्मों के पाप विनाश करने में टाइम लगता है। तुम्हारा अन्त तक पुरुषार्थ चलता है। पहली-पहली बात है देही-अभिमानी बनना। परमात्मा बाप हम आत्माओं को पढ़ाकर आप समान बना रहे हैं। बैरिस्टर जरूर आप समान बैरिस्टर बनायेगा। फिर है पुरुषार्थ पर मदार। कोई बैरिस्टर तो एक ही केस में लाख रूपया भी कमाते हैं। अब तुम बच्चों को बाप कहते हैं कि पुरुषार्थ कर ऊंच पद पाओ। यहाँ के पदमपति तो सब खाक में मिल जायेंगे। मैं हूँ ही गरीब निवाज। अब देखो, जो लड़ाई करते हैं उनका काम ही मरना और मारना है। वह संस्कार ले जाते हैं। जन्म भल गृहस्थी के घर में लेंगे परन्तु फिर लड़ाई में चले जाते हैं। बाबा तो बहुत सहज समझाते हैं। जन्म-जन्म के पाप हैं इसलिए योग बहुत अच्छा चाहिए तब ही विकर्म विनाश होंगे। सिर से बोझा कैसे उतारें - इसके लिए जितना हो सके उतना बाप को याद करना चाहिए। बाबा, आप कितने मीठे हो! बाप कहते हैं - लाडले बच्चे, ग़फलत नहीं करना। माया पूरा पहरा दे रही है इसलिए देही-अभिमानी भव। यह है बुद्धियोग की रेस, इसमें ही सब कुछ है। बाबा बार-बार कहते हैं अपना कल्याण चाहते हो तो योग बहुत अच्छा चाहिए। फिर बहुत हर्षित रहेंगे। हम ईश्वर की सन्तान हैं। हमको भविष्य के लिए बाप से वर्सा मिलता है। कलियुग में तो नहीं राज्य करेंगे। राज्य करना है सतयुग में। देही-अभिमानी बनना बहुत बड़ी मंजिल है। ऐसे थोड़ेही विश्व का मालिक बनेंगे। सितम भी बहुत सहन करने पड़ेंगे। कितनी बाँधेली बच्चियाँ मार खाती हैं। आखरीन विजय तुम बच्चों की है ही। तुम सिर्फ बाप की याद में रहो। यह है योगबल, जो बाप तुम्हें एक ही बार सिखलाते हैं जिससे तुम सारे विश्व का मालिक बनते हो और तो कोई बन न सके। सारे ड्रामा में सर्वश्रेष्ठ पार्ट लक्ष्मी-नारायण का ही है। एक कहानी है ना - दो बिल्ले आपस में लड़े, मक्खन बीच में बन्दर खा गया। कृष्ण के मुख में माखन दिखाते हैं। अब माखन की तो कोई बात ही नहीं। यह है स्वर्ग, इसमें सारी सृष्टि का माखन आ जाता है। बाप स्वर्ग का मालिक बनाते हैं, ऐसे बाप से तो कहाँ से भी भाग कर मिलना चाहिए।\nअच्छा! मीठे-मीठे सिकीलधे बच्चों प्रति मात-पिता बापदादा का यादप्यार और गुडमार्निंग। रूहानी बाप की रूहानी बच्चों को नमस्ते।\n1) मैं इस रथ पर विराजमान रथी आत्मा हूँ, यह अभ्यास करते पूरा-पूरा देही-अभिमानी बनना है। बुद्धियोग की रेस करनी है।\n2) पूरा नष्टोमोहा बनना है। इस अन्तिम जन्म में सितम सहन करते भी पावन जरूर बनना है।\nसदा दिलखुश मिठाई खाने और खिलाने वाले सच्चे सेवाधारी खुशमिजाज़ भव\nजो रोज़ अमृतवेले दिलखुश मिठाई खाते हैं वे स्वयं भी सारा दिन खुश रहते हैं और दूसरे भी उनको देख खुश होते हैं। यह दिलखुश की खुराक कैसी भी परिस्थिति को छोटा बना देती है। पहाड़ को रूई बना देती है। तो सदा यही स्मृति रखो कि हम दिलखुश मिठाई खाने और दूसरों को खिलाने वाले हैं। रोने की परिस्थिति में भी मन सदा खुश रहे तब कहेंगे खुशमिजाज़। उनके चेहरे से भी सेवा होती है। उनकी सूरत ज्ञान की सीरत को प्रत्यक्ष करती है।\nजिसके हर संकल्प से अनेकों को श्रेष्ठ जीवन बनाने की प्रेरणा प्राप्त हो - वही पुण्यात्मा है।


सुरेश रैना ने अपने दोनों हाथों पर गुदवाए पत्नी, बेटा और बेटी के नाम के टैटू, तस्वीर शेयर कर लिखी यह बात » GURU CRIC | H2H Winning Team\nसुरेश रैना ने अपने दोनों हाथों पर गुदवाए पत्नी, बेटा और बेटी के नाम के टैटू, तस्वीर शेयर कर लिखी यह बात\nआईपीएल फ्रेंचाइजी चेन्नई सुपर किंग्स के स्टार बल्लेबाज सुरेश रैना ने अपने दोनों हाथों पर तीन टैटू गुदवाए हैं. रैना ने सोशल मीडिया पर अपने तीनों टैटू की तस्वीर शेयर की. उन्होंने इसके साथ मजेदार कैप्शन लिखा. बता दें कि रैना लॉकडाउन के दौरान ही दूसरी बार पिता बने. उन्होंने अपने बेटे का नाम रियो रखा. रैना ने अपने दोनों हाथों पर पत्नी प्रियंका और दोनों बच्चों के नाम का टैटू कराया है.\nरैना की पत्नी का नाम प्रियंका है. जबकि बेटी का नाम ग्रेसिया और बेटे का नाम रियो है. रैना ने एक हाथ पर प्रियंका और ग्रेसिया के नाम का टैटू गुदवाया है. जबकि दूसरे हाथ पर उन्होंने अपने बेटे का नाम लिखवाया है. खास बात यह है कि रैना ने अपनी पत्नी प्रियंका का नाम हिंदी में और ग्रेसिया और रियो का नाम अंग्रेजी में लिखवाया है. उन्होंने सोशल मीडिया पर अपने टैटू की फोटो पोस्ट करते हुए लिखा- यह मुझे जीने की वजह देते हैं.\nThey give meareason to live\nबता दें कि सुरेश रैना फिलहाल आईपीएल की तैयारियों में जुटे हुए हैं, जो 19 सितंबर से शुरू होने वाला है. रैना ने हाल ही में अपना प्रैक्टिस वीडियो भी शेयर किया था. रैना काफी समय से भारतीय टीम से बाहर चल रहे हैं. उन्होंने अपना अंतिम अंतरराष्ट्रीय मैच 2018 में खेला था. लेकिन फिर भी रैना को उम्मीद है कि वह भारतीय टीम में वापसी कर पाएंगे और वह इसके लिए मेहनत भी कर रहे हैं.


अहमदाबाद. उत्तर गुजरात के मेहसाणा जिले के रंतेज गांव में आयोजित एक कार्यक्रम में प्रदेश के शिक्षा मंत्री जीतू वघानी हिस्सा लेने पहुंचे. इस दौरान उन्होंने जो काम किया, उसकी काफी सराहना की जा रही है. दरअसल, कार्यक्रम के दौरान मंच पर गांव की पहली महिला सरपंच मीनाबा घूंघट निकालकर खड़ी थीं. कार्यक्रम के दौरान उन्हें राज्य के शिक्षा मंत्री जीतू वघानी को एक स्मारिका देने का काम सौंपा गया था. मीनाबा अपने गांव की महिलाओं के झुंड से मंच पर आईं. सभी महिलाएं घूंघट निकाले हुए एक तरफ फर्श पर बैठी थीं, जबकि गांव के पुरुष प्लास्टिक की कुर्सियों पर बैठे थे.\nइंडियन एक्सप्रेस की रिपोर्ट के मुताबिक महिला सरपंच मीनाबा और कई ग्रामीणों उस वक्त हैरान हो गए, जब शिक्षा मंत्री ने जोर देकर कहा कि वह अपने सम्मान के हिस्से के रूप में स्मारिका स्वीकार करने से पहले अपना घूंघट हटा दें. शिक्षा मंत्री ने वार्षिक शाला प्रवेशोत्सव (स्कूल में नामांकन) और कन्या केलावानी (लाना) के शुभारंभ के लिए स्कूल में एकत्र हुए ग्रामीणों के सामने कहा, “अगर बुजुर्ग अनुमति देते हैं, तो मैं मीनाबा से इस रिवाज (परंपरा) से बाहर आने का अनुरोध करूंगा.” इस दौरान एक युवक खड़ा हुआ और बोला कि सर, हम राजपूत हैं.”\nइस पर मंत्री ने जवाब देते हुए कहा “जाति का इससे क्या लेना-देना है? दरबार, पटेल, बनिया या ब्राह्मण, देखिए महिलाएं कितनी खुश हैं और वे आपको क्या आशीर्वाद देंगी, ”मंत्री ने तुरंत जवाब दिया. मान मर्यादा (सम्मान और शील) ठीक है, लेकिन जब आप सरपंच हैं तो आपको इन परंपराओं से बाहर आना होगा. गांव को तय करने दीजिए. चारों ओर देखिए, दुनिया कहां पहुंच गई है. ऐसा करने से (घूंघट हटाकर) हम अपना मान मर्यादा नहीं खोते. सब कुछ का पालन करें लेकिन घर पर.


अब देश के 70 ज़िलों में होगा सीरो सर्वे, वैक्सीन न आने तक बचाव को ही इलाज समझें लोग: स्वास्थ्य मंत्रालय - Jai Bharat Express\nHome india Top अब देश के 70 ज़िलों में होगा सीरो सर्वे, वैक्सीन न आने तक बचाव को ही इलाज समझें लोग: स्वास्थ्य मंत्रालय\nअब देश के 70 ज़िलों में होगा सीरो सर्वे, वैक्सीन न आने तक बचाव को ही इलाज समझें लोग: स्वास्थ्य मंत्रालय\nनई दिल्ली: कोरोना वायरस (Corona Virus) को लेकर स्वास्थ्य मंत्रालय की प्रेस कॉन्फ्रेंस हुई. इस दौरान स्वास्थ्य मंत्रालय के सचिव ने कहा कि लोगों को कोरोना वायरस (Corona Virus) के दौर में जीना सीखना होगा. कोरोना से लड़ाई के तरीकों को आम ज़िन्दगी में शामिल करना होगा. उन्होंने कहा कि जब तक वैक्सीन नहीं आ जाती तब तक बचाव के तरीकों को ही वैक्सीन समझें. इसके साथ ही जानकारी दी गई कि देश के 70 जिलों में सीरो सर्वे शुरू होगा.\nस्वास्थ्य मंत्रालय के सचिव राजेश भूषण ने कहा कि आने वाले दिनों में और त्यौहार आयेंगे. परीक्षाएं भी हो रही हैं. इसलिए समुदाय के स्तर पर भी कोरोना वायरस से लड़ने की कोशिशें होनी चाहिए. कोविड के दौर में जीना सीखना होगा. जब तक वैक्सीन नहीं आती है तो इसे ही इन तरीकों को ही इससे दूर रहने का इलाज समझें. लोग सामाजिक दूर रखें, हाथ धोते रहें. मास्क पहनें. हाथ धोते रहें, चाहे हाथ गंदे हों या न हों. कन्टेनमेंट ज़ोन में पाबंदियां रहेंगी. बाकी अधिकांश जगह सब खुल रहा है. ऐसे में सावधानी बरतने की ज़रूरत है.\nदिल्ली में मामले बढ़े हैं, इसलिए फिर से दिल्ली सरकार से बात की जा रही है. दिल्ली में अचानक मामले बढ़ना चिंता का विषय है. उन्होंने कहा कि दिल्ली सरकार से इस बारे में फिर से चर्चा की जा रही है. बता दें कि कुछ दिन पहले तक दिल्ली में एक हज़ार के आसपास मामले सामने आने लगे लेकिन अब दो हज़ार से अधिक मामले सामने आने लगे हैं. इसके साथ ही देश में कोरोना वायरस के मामले लगातार बढ़ रहे हैं. आज कोरोना वायरस के 84 हज़ार से अधिक मामले सामने आये हैं. जबकि एक हज़ार से अधिक लोगों की मौत हुई है. देश में कोरोना वायरस के 38 लाख से अधिक मामले सामने आ चुके हैं. जबकि 67 हज़ार से अधिक लोगों की मौत हो चुकी है.


Phulpur Bypoll: BJP is facing tough fight, will Yogi magic work?\nविनय सुल्तान vinaysultan88@gmail.com मार्च 13, 2018 07:50 PM\nफूलपुर उपचुनाव में उम्मीदवार: नागेंद्र पटेल (सपा),कौशलेंद्र पटेल (बीजेपी), अतीक अहमद (अपक्ष), मनीष मिश्रा (कांग्रेस)\n8 मार्च की शाम तकरीबन पांच बजे का वक़्त रहा होगा. 11 मार्च को होने जा रहे मतदान के प्रचार में महज 24 घंटे का वक़्त बाकी था. उत्तर प्रदेश के मुख्यमंत्री योगी आदित्यनाथ शहर के लेबर चौराहे पर दिन की तीसरी और आखरी सभा को संबोधित करने जा रहे थे. मंच बीजेपी के राज्य नेतृत्व से अटा पड़ा था. सभा स्थल किसी कायदे के मैरिज गार्डन से बड़ा नहीं था. अगर लोगों को ठूंस-ठूंसकर भी भर दिया जाए तो इसकी क्षमता पांच से सात हजार की थी. लोग ठूंस-ठूंसकर भरे भी हुए थे. योगी इस सभा के सबसे बड़े आकर्षण थे, लिहाजा उन्हें सबसे आखिर के लिए बचाकर रख लिया गया. उनसे पहले बोलने का मौक़ा दिया गया 2014 में इसी सीट से सांसद रहे सूबे के उप मुख्यमंत्री केशव प्रसाद मौर्या को.\nमौर्या के खड़े होने के साथ ही उनके खिलाफ भीड़ में छिटपुट हूटिंग होना शुरू हो गई. हूटिंग कर रही भीड़ को गौर से देखने पर उसमें सहसो मोड़ चौराहे पर खड़ी पान की दूकान पर दर्ज किया गया बयान खड़ा था. यह बयान किसी पान चबाते हुए मुंह से निकला था, “इस बार अगर बीजेपी केशव प्रसाद मौर्या के घर से किसी को टिकट दे देती तो बीजेपी की जमानत जब्त हो जाती. चार साल से वो इलाहाबाद में दिखाई नहीं दिए हैं.”\nइलाहाबाद उत्तर में जनसभा को संबोधित करते हुए केशव प्रसाद मौर्या\nमंच पर बैठे दो दर्जन नेताओं और मंच के सामने खड़े दो दर्जन कार्यकर्ताओं को धन्यवाद देने के बाद उप मुख्यमंत्री ने बोलना शुरू किया. वो क्या बोले इससे ज्यादा महत्वपूर्ण है कि उनके बोलने का भीड़ पर क्या असर हो रहा था. बीच-बीच में किसी चुटीली लाइन पर ताली बजाने के अलावा भीड़ मौर्या के भाषण को एक खानापूर्ति की तरह ले रही थी जिसे योगी के बोलने से पहले पूरा किया जाना जरुरी था. योगी जी को ज्यादा से ज्यादा बोलने का मौका देने की बात कहते हुए उन्होंने अपना आधा घंटा लंबा भाषण खत्म किया.\nमहंत योगी आदित्यनाथ के खड़े होने के साथ ही भीड़ उत्तेजना से भर गई. चारों तरफ ‘योगी-योगी’ के नारे गूंजने लगे. यह पूरा दृश्य मुझे राजकोट की याद दिला रहा था. तारीख थी4दिसंबर 2017. गुजरात चुनाव का प्रचार अपने चरम पर था. प्रधानमंत्री मोदी राजकोट में थे और मुख्यमंत्री विजय रूपाणी की विधानसभा सीट राजकोट वेस्ट में जनसभा को संबोधित करने के लिए पहुंचे हुए थे. रवायत के तौर पर उनसे पहले विजय रूपाणी को बोलने के लिए मौक़ा दिया गया. उस समय रूपाणी के भाषण के प्रति जनता की प्रतिक्रिया बिल्कुल वैसी ही थी जैसी इलाहाबाद में मौर्या के भाषण के लिए थी.\nयोगी आदित्यनाथ और केशव प्रसाद मौर्या\nतो क्या यह उत्तर प्रदेश में नरेंद्र मोदी के नए संस्करण का उदय था? मार्च महीने के पहले सप्ताह में ही वो दो मर्तबा यह साबित कर चुके थे कि बतौर फायरब्रांड हिंदुत्व नेता उनके तेवर अब भी पहले जैसे ही हैं. पांच मार्च को फूलपुर में एक चुनावी सभा के दौरान उन्होंने शुक्रवार के दिन होली पड़ने का हवाला देते हुए कहा कि साल में 52 दफा जुम्मे आते हैं और होली एक दफा. जुम्मे के लिए होली के जश्न को छोटा नहीं किया जा सकता. इसके दो दिन बाद7मार्च के रोज वो विधान में यह बोलते पाए गए,\n“हमें हिंदू होने पर गर्व है, लेकिन हम वैसे हिंदू नहीं हैं जो घर में जनेऊ धारण करें और बाहर निकलकर टोपी पहन लें. ऐसा वो लोग करते हैं, जिनके मन में पाप होता है. मैंने तब भी कहा था और आज भी गर्व के साथ कहता हूं कि मैं हिंदू हूं. मैं ईद नहीं मनाता. लेकिन, यदि कोई अपना त्योहार मनाएगा तो सरकार उसमें सहयोग करेगी और साथ ही सुरक्षा भी देगी.”\nयोगी मोदी के उत्तराधिकारी होंगे यह फिलहाल फखत सियासी कयासबाजी है. लेकिन इस रैली में दो बात ऐसी हैं जो काबिल-ए-गौर हैं. पहली कि योगी आदित्यनाथ अपने भाषण में बाहुबली निर्दलीय उम्मीदवार अतीक अहमद का नाम लेना नहीं भूले. हालांकि यह जिक्र अपराधियों की लगाम कसने के हवाले से था. फूलपुर का बच्चा-बच्चा जानता है कि इस चुनाव में अतीक महज वोट कटाने वाले उम्मीदवार की भूमिका में हैं. योगी के भाषण में अतीक के जिक्र के क्या मायने थे. दरअसल5मार्च की अपनी चुनावी सभा में जुम्मे और होली के हवाले से दिए गए बयान से योगी ने साफ़ कर दिया कि वो यह चुनाव भी हिंदुत्व की छतरी के नीचे लड़ने जा रहे हैं. ऐसे में अतीक ध्रुवीकरण की निर्णायक कील हैं जिसके विरोध में वोटों को बटोरा जा सकता है.\nइस सभा की दूसरी महत्वपूर्ण बात केशव मौर्या के मुंह से निकली. यह सभा लेबर चौराहे पर हो रही थी जो कि शहर उत्तरी विधानसभा सीट में पड़ता है. केशव मौर्या ने 2004 के लोकसभा चुनाव का हवाला देते हुए कहा,\n“बाकी की जगहों पर हम कहते हैं कि सौ में साठ हमारा है बाकी में बंटवारा है लेकिन शहर उत्तरी क्षेत्र में हम कह सकते हैं कि सौ में नब्बे हमारा है बाकी में बंटवारा है. लेकिन आपको याद है ना कि 2004 में राष्ट्रीय स्तर के नेता मुरली मनोहर जोशी इस इलाहाबाद से चुनाव हार गए थे. उस समय शहर उत्तरी ने महज 17 फीसदी मतदान किया था. आपसे तो बस निवेदन इतना सा ही है कि ज्यादा से ज्यादा संख्या में मतदान केंद्र पर पहुंचे और मत डालें. हमें भरोसा है कि शहर उत्तरी का हर वोट भारतीय जनता पार्टी के खाते में जाएगा.”\nरैली में आए बीजेपी समर्थक लगतार योगी-योगी के नारे लगा रहे थे\n2004 तक शहर उत्तरी विधानसभा इलाहाबाद में आती थी. 2009 के परिसीमन के इस सीट को फूलपुर में जोड़ दिया गया. केशव प्रसाद मौर्या की लगातार अपील बेअसर साबित हुई और इस उप-चुनाव में यहां का मतदान प्रतिशत महज 21.65 पर सिमटकर रह गया. इसके अलावा फाफामऊ विधानसभा क्षेत्र में 43, सोरांव में 45, फूलपुर में 46.32, इलाहाबाद पश्चिमी विधानसभा क्षेत्र में 31 फीसद मतदान हुआ. शहरी क्षेत्रों में कम मतदान बीजेपी की चिंता बढ़ा रहा है. गिरते हुए मतदान प्रतिशत से आप किसी नतीजे पर पहुंचे उससे पहले हमें फूलपुर संसदीय क्षेत्र में बीजेपी के संयोजक प्रभा शंकर पांडेय की बात सुन लेनी चाहिए-\n“उप-चुनाव में माहौल सामान्य चुनाव जैसा नहीं होता है. क्योंकि सूबे के कुछ हिस्सों में चुनाव होते हैं इसलिए जनता की दिलचस्पी आम चुनाव के मुकाबले कम होती है. इस वजह से मतदान प्रतिशत का कुछ कम होना स्वाभाविक है.”\nक्या बसपा का वोट सपा के पाले में जा पाएगा?\n2 जून 1995, लखनऊ के गेस्ट हाउस में एक घटना घटी. गेस्ट हाउस कांड. इसके बाद यह माना जा रहा था कि अब सपा और बसपा के एक परचम के तले आने की संभावना लगभग समाप्त हो गई है. लेकिन ढाई दशक बाद दोनों दल एकजुट होकर बीजेपी के मुकाबिल खड़े हैं. यहां लाख टके का सवाल यह है कि क्या मायावती की अपील से बसपा का परम्परागत दलित वोट सपा के पाले में आ पाएगा?\nबसपा का फूलपुर सीट पर ठीक-ठाक वोट बैंक है. 2014 के लोकसभा चुनाव में बसपा के कपिल मुनि करवरिया को 1,63,710 वोट मिले थे जो कि कुल मतदान के 17 फीसदी थे. 2017 के विधानसभा चुनाव में फाफामऊ सीट पर बसपा को 25.65 फीसदी वोट हासिल हुए. सोराओं सीट जोकि अनुसूचित जाति के लिए आरक्षित है वहां बसपा का स्कोर 28.58 का रहा. फूलपुर विधानसभा में यह आंकड़ा 22.68 है. इलाहाबाद पश्चिम और इलाहाबाद उत्तर में क्रमशः 20.55 और 13.55 फीसदी वोट बसपा के खाते में गए हैं. कुल मिलाकर इलाहाबाद उत्तर को छोड़ कर इस लोकसभा में पड़ने वाली बाकी की चारों सीटों पर बसपा का वोट 20 फीसदी के आस-पास बैठता है. क्या गठबंधन होने के बाद बसपा का यह वोट सपा के खाते में शिफ्ट हो पाएगा?\n1993 का विधानसभा चुनाव सपा और बसपा ने साथ लड़ा था.\nजब हम लोग सहसों मोड़ से सोराओं की तरफ बढ़ रहे थे तो कलंदरपुर के आस-पास हमें समाजवादी पार्टी का प्रचार कर रहा एक टैम्पो मिला. इसके आगे के हिस्से पर सपा प्रत्याशी नागेंद्र पटेल को वोट देने की अपील करता होर्डिंग मय तस्वीर लगा हुआ था. टैम्पो के पीछे की तरफ दो नीले झंडे कसकर बांधे हुए थे. सपा को पता है कि इस चुनाव में जीत के लिए इन झंडों का मजबूती से बंधा रहना जरुरी है लेकिन वो लोग इस गठबंधन के कितना पक्ष में हैं जो सूबे में तीन दशक से नीला झंडा ढो रहे हैं.\nइसका जवाब हमें मिला सराय दत्ते के रहने वाले रमेश कुमार से. इलाहाबाद विश्वविद्यालय से बीए कर रहे रमेश दलित समुदाय से आते हैं और पहली मर्तबा वोट डालने जा रहे हैं. जब उनसे यह पूछा गया कि क्या योगी के करिश्मे के खिलाफ सपा और बसपा का गठबंधन कामयाब हो पाएगा? रमेश का जवाब था-\n“नौजवान हाल की मोदी सरकार से बहुत परेशान हैं. रोजगार की भयंकर कमी है. आप एसएससी का मामला तो देख ही रहे हैं. इसके अलावा राशन कार्ड पर मिलने वाले अनाज और कैरोसीन में भी कटौती की गई है. इसका सबसे बुरा प्रभाव दलितों पर पड़ रहा है. उनका वर्तमान सरकार से नाराज होना स्वाभाविक है.\nआज तक उत्तर प्रदेश में सपा और बसपा आमने-सामने लड़ती आई हैं लेकिन अब हालात बदल गए हैं. अगर दोनों साथ मिलकर नहीं लड़े तो दोनों खत्म हो जाएंगे. फूलपुर में पासी समुदाय की तादाद काफी है. अब तक हम लोग बसपा को वोट देते आए हैं. पिछले विधानसभा चुनाव में कुछ वोट छिटका जरुर था लेकिन ज्यादातर वोट बसपा के पाले में गया था. दोनों पार्टी में गठबंधन होने के बाद जिताने की उम्मीद बढ़ी है. ऐसे में दलित वोटों में वैसी टूटन नहीं होनी चाहिए जैसी पिछले विधानसभा चुनाव में देखी गई थी.”\n9 जनवरी को चुनाव प्रचार के आखिरी दिन अखिलेश यादव का रोड शो था. 27 किलोमीटर लंबे इस रोड शो को फाफामऊ खत्म होना था. एयरपोर्ट से शुरू हुआ यह रोड शो अपने पीछे धूल का गुबार छोड़ गया. हम इस रोड शो से एक किलोमीटर पीछे रुक गए ताकि गर्द कुछ बैठ जाए. सड़क के किनारे जगह-जगह पर दो कनात और चार तख्तों के दम पर मंच खड़े किए जाए थे. यहां खड़े होकर सपा का स्थानीय नेतृत्व अखिलेश के बसनुमा रथ पर फूल बरसा चुका था. सड़क पर गुलाब की पत्तियां बिखरी हुई थीं और लगातार टायरों के नीचे कुचली जा रही थीं.\nरोड शो के दौरान अखिलेश यादव\nतभी सड़क के किनारे हम महिलाओं की एक गोलबंदी से टकराए. इन महिलाओं ने हाथ में सपा के झंडे ले रखे थे और अखिलेश यादव जिंदाबाद के नारे लगा रही थीं. हालांकि अखिलेश को गुजरे हुए 15 मिनट हो चुके थे. पूछने पर पता चला कि ये महिलाऐं पास ही कि दलित बस्ती की हैं जो सरकारी कागजों में ‘आदर्श कॉलोनी’ के नाम से दर्ज है. बिजली-पानी, राशन-पेंशन की समस्या के हवाले से ये लगातार नई सरकार को कोस रही थीं. जब उनसे पूछा गया कि क्या ये लोग बहन जी के कहने से अखिलेश को वोट देंगी? इनका जवाब था-\n“बिल्कुल देंगी. हमें अखिलेश सरकार में इतनी दिक्कतें नहीं होती थीं. क्योंकि हम लोग दलित हैं, बसपा के समर्थक हैं, इस वजह से इस सरकार में हमें ज्यादा परेशान किया जा रहा है.”\nदो जगहों पर हुई बातचीत सभी दलित वोटों पर लागू नहीं होती लेकिन ये वोटरों का मिजाज समझाने में मदद तो करती ही है. पिछले दो चुनाव में बीजेपी ने गैर जाटव दलित वोटों में सेंध लगाने में कामयाबी हासिल की है. अगर बीजेपी इस बार भी इस चीज में कामयाब रही तो यह सपा को मुश्किल में डाल सकता है.\nप्रचार अभियान खत्म होने के बाद जब हम लोग कांग्रेस कार्यालय पहुंचे तो वहां लगभग सन्नाटा था. गिनकर दर्जनभर लोग भी कार्यालय में मौजूद नहीं थे. इसके बावजूद कांग्रेस के जिलाध्यक्ष अपनी जीत को लेकर उतने ही आश्वस्त थे जितने बीजेपी या सपा के कार्यकर्ता थे. आश्वस्त होना अलग बात है लेकिन नेहरू की इस सीट पर कांग्रेस की हालत पिछले दो दशक से बहुत पतली रही है. 2014 के लोकसभा चुनाव में कांग्रेस के खाते में महज6फीसदी वोट गए थे. 2009 में यह आंकड़ा साढ़े बारह फीसदी था. 2004 में महज 1.5 फीसदी और 1999 में 4.76 फीसदी रहा वोट कांग्रेस के खाते में गया.\nकांग्रेस के प्रत्याशी मनीष मिश्र\nइस बार कांग्रेस ने मनीष मिश्र को मैदान में उतारा हैं. वो जगदीश नारायण मिश्र के बेटे हैं. उनके पिता किसी दौर में इंदिरा के निजी सचिव हुआ करते थे. 1984 में वो निर्दलीय चुनाव लड़े थे और 33444 वोट पाकर तीसरे नंबर पर रहे थे. मनीष को टिकट मिलने की दो वजहें हैं. पहला उनकी राजनीतिक विरासत और दूसरा सपा और कांग्रेस गठबंधन का टूट जाना. कांग्रेस उन्हें ब्राह्मण चेहरे की तरह प्रोजेक्ट करने में लगी है. इसके अलावा शहर में कुछ पुराने कांग्रेसी समर्थक भी हैं. ये वोट उनके खाते में जा रहे हैं. कांग्रेस ब्राह्मण वोटों में जितनी भी सेंध लगा पाती है वो सीधे तौर पर बीजेपी के नुकसान की तरह दर्ज किया जाएगा.\nइस चुनाव में असल वोट कटुआ हैं अतीक अहमद. अपनी आपराधिक छवि के बावजूद वो इलाके के मुस्लिमों में काफी लोकप्रिय हैं. 2004 में वो इस सीट से सपा के टिकट पर सांसद बन चुके हैं. 2009 में वो प्रतापगढ़ से चुनाव लड़े थे और उनका स्कोर एक लाख से ऊपर था. 2009 का चुनाव वो श्रावस्ती सीट से सपा की टिकट पर लड़े थे और यहां वो 260051 वोट के साथ दूसरे स्थान पर रहे थे.\nइस बार अतीक अहमद निर्दलीय प्रत्याशी हैं और टेलीविजन उनके हिस्से आया चुनाव चिह्न है\nअतीक अहमद शहर पश्चिमी सीट से पांच मर्तबा विधायक रहे हैं. यहां उनकी पकड़ मजबूत है. इस बार शहर पश्चिमी में 31 फीसदी वोटिंग हुई है. इसके अलावा इस संसदीय क्षेत्र में कई जगह पर उनके समर्थक हैं. अतीक अहमद को मिलने वाला हर वोट सपा के यादव-मुस्लिम समीकरण को नुकसान पहुंचाएगा.\nअतीक अहमद अब तक दसियों चुनाव लड़ चुके हैं. वो चुनाव लड़ने से पहले पूरी तैयारी के साथ उतरते हैं. 2004 के चुनाव में उन्होंने महीनों पहले माहौल बनाना शुरू कर दिया था. इस बार उनकी उम्मीदवारी नाटकीय रही. उन्होंने आखिरी दो दिन में जेल से पर्चा भरा. प्रचार के लिए उनकी रिहाई भी नहीं हो पाई. उनके भाई और बेटे ने फिलहाल प्रचार की कमान संभाल रखी है. अतीक के समर्थक भी उनकी जीत के दावे करते नहीं थक रहे हैं लेकिन सच्चाई में वो इस बार उनकी भूमिका वोट कटाने तक ही सीमित रहने वाली है. अतीक शहर पश्चिम के अलावा कितने लोगों को अपने पक्ष में लामबंद कर पाएंगे इसका जवाब हमें हनुमानगंज बाजार के साहिल देते हैं-\n“2004 में हमने भी अतीक अहमद का समर्थन किया था लेकिन इस बार उनके जीतने की उम्मीद बिल्कुल नहीं है. ऐसे में उनको वोट देने का फायदा क्या है? कुल मिलाकर वो इस चुनाव में सपा को नुकसान ही पहुंचाने जा रहे हैं.”\nसपा भी इस बात को जानती है कि अतीक उसको नुकसान पहुंचाने जा रहे हैं. इसके बरक्स उन्होंने बीजेपी प्रत्याशी कौशलेंद्र पटेल के बाहरी होने को मुद्दा बनाया है. कौशलेंद्र बगल के जिले मिर्जापुर के रहने वाले हैं. उनका अबतक का कार्यक्षेत्र बनारस रहा है. कौशलेंद्र यहां योगी के चमत्कार और नाम के अंत में लगे ‘पटेल’ के भरोसे चुनाव लड़ रहे हैं.\nअतीक फिलहाल जेल में हैं और प्रचार की कमान उनके बेटे के हाथ में है\n14 मार्च को जो भी नतीजे आते हैं उसका भारतीय राजनीति पर असर लंबा रहने वाल है. 2014 में बीजेपी ने सूबे की 80 में 73 सीटों पर जीत दर्ज की थी. यह वो आंकड़ा था जिसने बीजेपी को केंद्र में स्पष्ट बहुमत दिलवाया था. 1984 के बाद ऐसा पहली बार हुआ था. आज बीजेपी 20 राज्यों में सत्ता पर काबिज है. 2019 में बीजेपी के विजय रथ को रोकने के लिए उत्तर प्रदेश बहुत निर्णायक मैदान होगा.इस उप चुनाव में सपा-बसपा का गठबंधन प्रयोग के स्तर पर है. अगर इसे थोड़ी भी सफलता मिलती है तो यह बीजेपी के लिए चिंता का विषय बन जाएगा.\nकभी कांग्रेस का अभेद किला रहे गोरखपुर पर कैसे चढ़ा भगवा रंग?\nजिस पर भारत में देशद्रोह का आरोप लगा, उसे नोबेल किस बात के लिए मिला\nपाकिस्तानी टीम एक काले इल्म के माहिर को अपने साथ रखती थी\n'प्रधानमंत्री चुना है, जादूगर नहीं' कहने वालों को एक देशभक्त का जवाब\nदेश के लोगों के लिये इनकम टैक्स डिपार्टमेंट, भाजपा के लोगों के लिये अमित शाह?\nमुस्लिम साइबर आर्मी: कौन हैं ये लोग, जो सोशल मीडिया के रास्ते जिहाद फैला रहे हैं\nPrevious Previous post: Experimenting with drugs: More people are smoking dead scorpions to get high in Pakistan\nNext Next post: Muslim Cyber Army: Story ofaJihadi online group in Indonesia is spreading violent propaganda to destabilize the government\nचार दिन का ये फेस्टिवल असम में आज से शुरू हो गया है.\nजून 22, 2018 02:30 PM


रिम्स में अव्यवस्था का आलम, जमीन पर ही होता है मरीजों का इलाज (देखें वीडियो) - NEWSWING\nरिम्स में अव्यवस्था का आलम, जमीन पर ही होता है मरीजों का इलाज (देखें वीडियो)\nRanchi,9December : सूबे में इन दिनों हाड़ कंपा देने वाली ठण्ड पड़ रही है.लोग अपने घरों में रजाई-कंबल और रूम हीटर के सहारे ठण्ड से बचने के लिए इस्तेमाल कर रहे है. लेकिन राजधानी रांची के सबसे बड़े सरकारी अस्पताल राजेंद्र इंस्टीट्यूट ऑफ़ मेडिकल साइंस(रिम्स) में मरीजों की बेबसी और परेशानियों को सुनने वाला कोई नहीं है. अस्पताल के न्यूरोसर्जरी विभाग में दर्जनों की संख्या में असहाय मरीज मजबूरन बरामदे की जमीन पर इलाज कराने को विवश हैं. करोड़ों रुपये की लागत से बने रिम्स अस्पताल में बेड की भारी किल्लत है.जबकि प्रति वर्ष करोड़ों रूपया राज्य सरकार स्वास्थ्य सुविधा के नाम पर आवंटित करती है. लिहाजा ये पैसा कहा जा रहा है, ये सवाल यहाँ आने वाले मरीज रिम्स प्रबंधन से जानना चाहती है.\n15 दिन से जमीन पर चल रहा है इलाज : शिवचंद्र यादव\nरिम्स न्यूरोसर्जरी में अपने परिजन का इलाज करवाने आए बोकारो निवासी शिवचंद्र यादव ने कहा कि पिछले 15 दिन से जमीन पर इलाज किया जा रहा है.ठण्ड में बरामदे में कनकनी से मरीज का स्वास्थ्य गिरता जा रहा है. बावजूद इसके अस्पताल प्रबंधन का इस ओर ध्यान नहीं है.\n22 तारीख से जमीन पर पड़ा हुआ हूं : प्रशांत ठाकुर\nइसी वार्ड में इलाजरत मरीज प्रशांत ठाकुर ने कहा कि बरामदे में जमीन पर ही लेटा दिया गया है. शुरुआत में कुछ दवाई दी गयी. लेकिन अभी कई दिनों से वह भी नहीं दी जा रही है. ठण्ड से पैर सुन्न हो गया है. किसी तरह घर से लाए कम्बल को ओढ़ ठण्ड से जूझने की कोशिश कर रहे हैं.\nपिता का हुआ था एक्सीडेंट, मरहम की जगह जख्म दे रहा है रिम्स: विक्रम\nबोकारो से अपने पिता के इलाज के लिए आये विक्रम ने कहा की एक्सीडेंट में पिता जख्मी हो गये थे. एक सप्ताह पूर्व रिम्स इलाज के लिए आया. लेकिन आज तक बेड की व्यवस्था नहीं की गयी है.दुर्घटना में उनके जबड़े की हड्डी टूट चुकी है.ठण्ड लगने से चेहरा और सूज जाता है. लेकिन कोई हमारी सुनाता ही नहीं है.


सामने आई Bigg Boss Telugu3के कंटेस्टेंट्स की लिस्ट, इन सितारों\nUpdated : July 24, 2019 16:03 IST\nGourav Kumar July 24, 2019 16:03 IST सामने आई Bigg Boss Telugu3के कंटेस्टेंट्स की लिस्ट, इन सितारों की होगी एंट्री\nजिस तरह से कलर्स टीवी पर आने वाल सुपरहिट शो बिग बॉस (हिंदी) की खूब चर्चा होती रहती है उसे ही देखते हुए बिग बॉस तेलुगू रविवार 21 जुलाई से शुरू होने जा रहा है। इस शो के ग्रैंड प्रीमियर पर सभी की नजरें टिकी हुई हैं। शो में इस बार होस्ट के तौर एक्टर नागार्जुन नजर आएंगे। इस शो में नागार्जुन 15 कंटेस्टेंट्स का इंट्रोडक्शन देते और बिग बॉस के घर के अंदर भेजते दिखेंगे। शो के अंदर टीवी सेलेब्स के अलावा फिल्म इंडस्ट्री, म्यूजिक और सोशल मीडिया स्टार्स भी होंगे। आइए जानते हैं कौन कौन होंगे इस बार रिएलिटी शो बिग बॉस तेलुगू के कंटेस्टेंट्स।\n1. तेलुगू फिल्म उय्याला जंपाला में 17 साल की उम्र में डेब्यू करने वालीं एक्ट्रेस Punarnavi Bhupalam इस बार बिग बॉस तेलुगू के तीसरे सीजन में नजर आएंगी। 8 फिल्मों में काम कर चुकीं एक्ट्रेस ने साइकलॉजी और जर्नलिजम में अपनी पढ़ाई पूरी की है।\n2. वरुण संदेश को किसी इंट्रो की जरूरत नहीं है। तो वहीं हैदराबाद की वीथिका शेरु भी मॉडल से एक्ट्रेस बनी हैं। इन दोनों में साथ मे फिल्म Paddanandi Premalo Mari की थी। इस बीच दोनों के बीच प्रेम हुआ और साल 2016 में अगस्त के महीने में इस कपल ने शादी कर ली थी। इस शो में वरुण-वीथिका पहले सेलेब कपल के तौर पर एंट्री मारेंगे।\n3. शो में जफ्फार बाबू की भी एंट्री हो सकती है जो की सोशल मीडिया पर कॉन्ट्रोवर्शियल और मोस्ट ट्रोल्ड जर्नलिस्ट के तौर पर जाने जाते हैं। माना जा रहा है कि बिग बॉस के घर में भी वह काफी कॉन्ट्रोवर्सी पैदा करते नजर आ सकते हैं।\n4.बाबा भास्कर शो बिग बॉस तेलुगू में नजर आ सकते हैं। पेशे से कोरियोड्राफर कम फिल्म मेकर तमिल नाडू में काफी प्रसिद्ध हैं। इन्होंने तमिल, तेलुगू और साउथ की अन्य भाषी फिल्मों में भी काम किया है। डांस रिएलिटी शो Dhee से उन्हे ऑडियंस के बीच खास पहचान मिली।\n5. महेश विट्टा पॉपुलर कॉमेडियन हैं। इंटरनेट पर इनके वीडियोज फ्लोट करते रहते हैं, कई तेलुगू फिल्मों में भी नजर आ चुके हैं।\n6. श्रीमुखी ने टीवी पर शो Adhurs से एक्टिंग की दुनिया में डेब्यू किया था। इसके बाद से ही एक्ट्रेस ऑडियंन के बीच काफी पॉपुलर हो गई थीं। Pataas और Sa Re Ga Ma Pa तेलुगू जैसे रिएलिटी शोज को भी एक्ट्रेस ने होस्ट किया । Julayi, Nenu Sailaja और जेंटलमैन जैसी फिल्मों में उन्होंने बेहतरीन काम भी किया।\n7. ‘टीनमार सावित्री, साउथ टीवी की पॉपुलर एंकर हैं, खबरें हैं कि सावित्री शो बिग बॉस में दिखाई दे सकती हैं।\n8. हेमा, Movie Artists Association (MAA) से चर्चा में आने वालीं एक्ट्रेस को लेकर भी खबरें हैं कि हेमा की एंट्री इस शो में हो सकती है। तमिल और तेलुगू फिल्में करने के बाद वह राजनीति में भी सक्रीय हुई थीं।\n9. अली रेजा टीवी पर अपनी खास पहचान रखते हैं, इन्हें स्मॉल स्क्रीन का महेश बाबू भी कहा जाता है। बिग बॉस के शो में अब ये दर्शकों को एंटरटेन करते नजर आएंगे।\nbigg boss telugu3anandi prem prema punarnavi bhupalam india


स्टारबक्स और मैकडॉनल्ड्स अब अल सल्वाडोर में बिटकॉइन को शीर्ष क्रिप्टो के रूप में स्वीकार कर रहे हैं कानूनी निविदा बन गए हैं - द डेली हॉडल\nदुनिया के कुछ सबसे व्यापक रूप से मान्यता प्राप्त ब्रांड नाम अल साल्वाडोर में कानूनी निविदा के रूप में बिटकॉइन की नई स्थिति को जल्दी से अपना रहे हैं।\nदोनों स्टारबक्स और मैकडॉनल्ड्स स्थान अब देश में बीटीसी स्वीकार कर रहे हैं।\nयह उन सभी आलोचकों के लिए है, जिन्होंने कहा था #Bitcoin कॉफी खरीदने के लिए कभी भी इस्तेमाल नहीं किया जाएगा। #ElSalvador में अभी-अभी स्टारबक्स में खदान के लिए भुगतान किया है। मुझे उम्मीद है कि यह नया १०,००० बीटीसी पिज्जा नहीं बनेगा… pic.twitter.com/JXXGJbKKOG\n– मारियो एगुइलुज (@ maguiluz301)7सितंबर, 2021\nअल साल्वाडोर के बिटकॉइन भंडार दोगुने से अधिक हो गए हैं क्योंकि मध्य अमेरिकी देश में प्रमुख क्रिप्टोकुरेंसी कानूनी निविदा स्थिति प्रदान करने वाला कानून प्रभावी हो गया है।\nमंगलवार को, राष्ट्रपति नायब बुकेले ने अपने 2.8 मिलियन ट्विटर फॉलोअर्स को बताया कि अल सल्वाडोर ने 200 बिटकॉइन खरीदे, जिसकी कीमत लेखन के समय 9.45 मिलियन डॉलर से अधिक थी।\n“अल सल्वाडोर ने अभी 200 नए सिक्के खरीदे हैं। अब हमारे पास ४०० बिटकॉइन हैं ”\nघंटे बाद, क्योंकि राजा क्रिप्टो लगभग $४३,००० पर ३०-दिन के निचले स्तर पर सही हुआ , बुकेले ने खुलासा किया कि अल सल्वाडोर ने देश की कुल होल्डिंग को 550 बिटकॉइन तक लाने के लिए एक और बीटीसी खरीद की, जिसकी कीमत $26 मिलियन से अधिक है .\n“डिप ख़रीदना। 150 नए सिक्के जोड़े गए। ”\nअल साल्वाडोर की हालिया बीटीसी खरीद देश के इतिहास के रूप में आती है, आधिकारिक तौर पर बिटकॉइन को कानूनी रूप से मान्यता देता है अमेरिकी डॉलर के साथ-साथ निविदा। ) धैर्य के लिए जैसा कि उन्होंने कहा कि प्रक्रिया में समय लगेगा।\n“सभी नवाचारों की तरह, अल सल्वाडोर में बिटकॉइन की प्रक्रिया सीखने की अवस्था है। भविष्य का हर रास्ता ऐसा ही है और सब कुछ एक दिन में या एक महीने में हासिल नहीं होगा। लेकिन हमें अतीत के प्रतिमानों को तोड़ना होगा। अल सल्वाडोर को प्रथम विश्व की ओर बढ़ने का अधिकार है। ने $150 मिलियन बिटकॉइन ट्रस्ट का समर्थन किया। कई मिलियन डॉलर का बिटकॉइन ट्रस्ट, अन्य बातों के अलावा, अमेरिकी डॉलर में बीटीसी के आदान-प्रदान की सुविधा प्रदान करेगा। ट्रस्ट के कुछ फंड का उपयोग बिटकॉइन टेलर मशीनों के निर्माण और फ्लैगशिप क्रिप्टोकरेंसी पर जन शिक्षा के वित्तपोषण के लिए भी किया जाएगा। (आईएमएफ) और विश्व बैंक ने इस कदम की आलोचना की। कुछ सल्वाडोर ने बीटीसी को कानूनी निविदा के रूप में अपनाने के खिलाफ अपना विरोध व्यक्त करने के लिए सड़क रैलियों का भी मंचन किया।\nअस्वीकरण: डेली होडल में व्यक्त की गई राय निवेश सलाह नहीं है . बिटकॉइन, क्रिप्टोक्यूरेंसी या डिजिटल संपत्ति में कोई भी उच्च जोखिम वाला निवेश करने से पहले निवेशकों को अपना उचित परिश्रम करना चाहिए। कृपया सावधान रहें कि आपके स्थानान्तरण और ट्रेड आपके अपने जोखिम पर हैं, और आपको होने वाली कोई भी हानि आपकी ज़िम्मेदारी है। डेली होडल किसी भी क्रिप्टोकरेंसी या डिजिटल संपत्ति की खरीद या बिक्री की अनुशंसा नहीं करता है, न ही डेली होडल एक निवेश सलाहकार है। कृपया ध्यान दें कि द डेली होडल सहबद्ध विपणन में भाग लेता है।


Why worship and food with right hand is considered auspicious kee - दाएं हाथ से पूजा-पाठ और खाना क्यों माना जाता है शुभ? जानें इसकी वजह – News18 हिंदी\nमान्यता है कि दाएं हाथ से भोजन करने से सकारात्मक ऊर्जा प्राप्त होती है\nRight Hand Uses For Puja: मान्यता है कि दाएं हाथ में सूर्य नाड़ी का प्रतिनिधित्व होता है. इसलिए दाएं हाथ से खाना खाने से भोजन जल्दी पचता है और शरीर को पूरा पोषण और ऊर्जा मिलती है. वहीं बाएं हाथ से खाए गए खाने से शरीर को पूरा पोषण नहीं मिलता इसलिए हिन्दू धर्म में दाएं हाथ (Right Hand) से खाना खाने को शुभ माना गया है.\nRight Hand Uses For Puja: अक्सर हमने अपने बड़े बुजुर्गों या माता-पिता (Parents) से सुना है कि खाना सीधे हाथ से खाना चाहिए. हिन्दू धर्म में उल्टे हाथ से खाना खाना या पूजा पाठ करना अशुभ माना जाता. हिन्दू धर्म में मान्यता है कि दाएं हाथ में सकारात्मक ऊर्जा (Positive Energy) होती है. इसलिए खाना और अन्य शुभ कार्य दाएं हाथ से ही करने चाहिए. एक अन्य मान्यता यह भी है कि दाएं हाथ में सूर्य नाड़ी का प्रतिनिधित्व होता है. इसलिए दाएं हाथ से खाना खाने से भोजन जल्दी पचता है, और शरीर को पूरा पोषण और ऊर्जा मिलती है. वहीं बाएं हाथ से खाए गए खाने में शरीर को पूरा पोषण नहीं मिलता इसलिए हिन्दू धर्म में दाएं हाथ (Right Hand) से खाना खाने को शुभ माना गया है.\nवैज्ञानिक शोध से पता चला है कि पूरी दुनिआ में सिर्फ 10 फीसदी लोग ही बाएं हाथ का प्रयोग करते हैं. हर 10 के मुकाबले सिर्फ एक आदमी ही बाएं हाथ का इस्तेमाल करता है. वैज्ञानिक शोधों से पता चला है कि हमारा पूरा शरीर अपने आप एक खास तरीके का संतुलन इस्तेमाल करता है. जैसे हम बाए हाथ से फ़ोन उठाते है और दाएं कान पर लगा कर सुनते है. इससे पता चलता है कि हमारा दिमाग हमें जिस तरह से आसानी होती है, उस तरह से शरीर के अंगों को संतुलित करता है.\nयह भी पढ़ें – इन5उपायों से घर में विराजेंगी महालक्ष्मी और दूर होंगे आपके सारे दुख\nमान्यता है कि दाएं हाथ से भोजन करने से सकारात्मक ऊर्जा प्राप्त होती है. हिंदू धर्म में सीधे हाथ से खाने या फिर पूजा करने पर जोर इसलिए दिया जाता है क्योंकि कहा जाता है कि जब हम कोई शुभ कार्य करते है तो सीधे हाथ के इस्तेमाल से हमें सकारत्मक प्रभाव दिखाई देता है.\nसामाजिक मिथ पर विज्ञान\nहमारे समाज में एक मिथक बहुत प्रचलित है कि दाएं हाथ से काम करने वाले बाएं हाथ से काम करने वालों की तुलना में ज्यादा लम्बा जीवन जीते हैं. मगर यह पूरी तरह से गलत है. वैज्ञानिकों द्वारा शोध में कहा गया कि यदि ऐसा होता तो यह किसी इंसान की उम्र तय करने का सबसे बड़ा पैमाना होता. वैज्ञानिको ने कहा कि पूर्व स्टडी में कुछ मृत लोगों की सूची बनाई गई थी, जिसमें लेफ्ट हैंडर्स की औसत उम्र9साल कम थी.\nयह भी पढ़ें – जानें शिव जी के ‘ओम नमः शिवाय’ मंत्र का प्रभाव और महत्व\nइसी आधार पर यह मिथक चलता आ रहा है. शोध बताता है कि बाएं हाथ का इस्तेमाल करने वाले लोग, दाएं हाथ का इस्तेमाल करने वाले लोगों से ज्यादा समझदार और रचनात्मक होते है और उनका सोचने और जीवन जीने का तरीका भी औरों की अपेक्षा अलग होता है. यहां फिर एक सवाल उठता है कि यदि ऐसा है तो बाएं हाथ का इस्तेमाल करने वाले लोगों की तादाद इतनी काम क्यों है? ये आज भी एक पहेली बनी हुई है और लगातार इस पर अलग अलग शोध होते रहते हैं. (Disclaimer: इस लेख में दी गई जानकारियां और सूचनाएं सामान्य मान्यताओं पर आधारित हैं. Hindi news18 इनकी पुष्टि नहीं करता है. इन पर अमल करने से पहले संबंधित विशेषज्ञ से संपर्क करें)\nFIRST PUBLISHED : January 27, 2022, 12:02 IST


6 माह के बाद शिशुओं को जरुर दें अनुपूरक आहार ~ अपना समाचार\nलेखक: अपना समाचार दिनांक: जनवरी 19, 2020\nपूर्णियाँ: बाल कुपोषण को कम करने में अनुपूरक आहार की अहम भूमिका होती है. छह माह तक शिशु का वजन लगभग दो गुना बढ़ जाता है एवं एक वर्ष पूरा होने तक वजन लगभग तीन गुना एवं लम्बाई जन्म से लगभग डेढ़ गुना बढ़ जाती है. जीवन के दो वर्षों में तंत्रिका प्रणाली एवं मस्तिष्क विकास के साथ सभी अंगों में संरचनात्मक एवं कार्यात्मक दृष्टिकोण से बहुत तेजी से विकास होता है. इसके लिए अतिरिक्त पोषक आहार की जरूरत होती है. इसलिए6माह के बाद शिशुओं के लिए स्तनपान के साथ अनुपूरक आहार की जरूरत होती है.\nआईसीडीएस डीपीओ शोभा सिन्हा ने बताया6माह के बाद स्तनपान के साथ अनुपूरक आहार की जरूरत होती है. इस दौरान शिशु के शरीर एवं मस्तिष्क का तेजी से विकास होता है. इसे ध्यान में रखते हुए सभी आंगनबाड़ी केन्द्रों पर माह में एक बार अन्नाप्रसन दिवस आयोजित किया जाता है. इस मौके पर6माह के शिशुओं को अनुपूरण आहार खिलाया जाता है. साथ ही उनके माता-पिता को इसके विषय में जानकारी दी जाती है. इसके अलावा सभी आंगनवाडी केन्द्रों पर हर माह टी.एच.आर. यानि टेक होम राशन का वितरण किया जाता है, जिसमें6महीने से3वर्ष के शिशुओं के लिए चावल, दाल, सोयाबड़ी अथवा अंडा लाभार्थियों लो उपलब्ध कराया जाता है. साथ ही इस राशन से अनुपूरक आहार बनाने के विषय में जानकारी भी दी जाती है.\nविवरण: बाल कुपोषण को कम करने में अनुपूरक आहार की अहम भूमिका होती है. छह माह तक शिशु का वजन लगभग दो गुना बढ़ जाता है एवं एक वर्ष पूरा होने तक वजन लगभग तीन गुना एवं लम्बाई जन्म से लगभग डेढ़ गुना बढ़ जाती है.


jan Sarangi अयोध्या विवाद / सुप्रीम कोर्ट ने मध्यस्थता प्रक्रिया के लिए 15 अगस्त तक का वक्त दिया :: जन सारंगी न्यूज़\nअयोध्या विवाद / सुप्रीम कोर्ट ने मध्यस्थता प्रक्रिया के लिए 15 अगस्त तक का वक्त दिया .\nकोर्ट ने कहा- मध्यस्थता के बीच कोई नहीं आएगा\nबेंच ने कहा- अगर मध्यस्थ नतीजे को लेकर उम्मीद जता रहे हैं और 15 अगस्त तक का वक्त चाहते हैं तो देने में क्या हर्ज है? यह मसला सालों से लटका है, तो फिर कुछ और वक्त क्यों नहीं दिया जाना चाहिए?\nहिंदू और मुस्लिम पक्षकारों के वकीलों ने मध्यस्थता की प्रक्रिया पर भरोसा जताया और कहा कि वे इसमें पूरी तरह सहयोग कर रहे हैं।\nएक वकील ने बेंच से कहा कि दस्तावेजों के क्षेत्रीय भाषाओं में करीब 13 हजार 990 पेज हैं। इनमें से कुछ का अनुवाद गलत हुआ है जिसकी वजह से दिक्कत होगी।\nइस पर बेंच ने कहा- अनुवाद के बारे में यदि कोई आपत्ति है तो उसे 30 जून तक लिखित में रिकॉर्ड पर लाया जाए। किसी को भी मध्यस्थता के रास्ते में नहीं आने दिया जाएगा।


आइये जानते हैं प्रोटीन की खोज किसने और कब की (protein ki khoj kisne ki thi)। स्वस्थ शरीर के लिए आवश्यक पौष्टिक आहार में प्रोटीन का होना बहुत जरुरी होता है। प्रोटीन ऐसा जटिल कार्बनिक पदार्थ है जो कार्बन, हाइड्रोजन, ऑक्सीजन और नाइट्रोजन से मिलकर बनता है।\nशरीर की वृद्धि और जैविक क्रियाओं के लिए प्रोटीन आवश्यक होता है। त्वचा, रक्त, मांसपेशियों और हड्डियों के विकास के लिए प्रोटीन बहुत जरुरी होता है।\nप्रोटीन शब्द की उत्पत्ति ग्रीक शब्द प्रोटिओस से हुयी है जिसका अर्थ होता है- प्राइमरी। तो चलिए, जागरूक पर आज जानते हैं शरीर के लिए इतने आवश्यक प्रोटीन की खोज किसने की?\nप्रोटीन की खोज किसने और कब की? (protein ki khoj kisne ki thi)\nप्रोटीन को सबसे पहले डच रसायनज्ञ Rardus Johannes Mulder ने डिस्क्राइब किया और इसे प्रोटीन नाम 1838 में स्वीडिश रसायनज्ञ Jons Jacob Berzelius ने दिया।\nशरीर के लिए आवश्यक प्रोटीन की पूर्ति पौधे एमिनो अम्ल का संश्लेषण करके पूरा कर लेते हैं जब जंतुओं को प्रोटीन की जरुरत पूरा करने के लिए बाहर से कुछ एमिनो अम्ल लेने पड़ते हैं।\nशाकाहारी रुप में चना, मटर, मूंग, मसूर, उड़द, सोयाबीन, राजमा और गेहूं, मक्का, दूध से प्रोटीन की पूर्ति की जाती है जबकि मांस, मछली और अंडे माँसाहारी रुप में प्रोटीन की पूर्ति करते हैं।\nउम्मीद है प्रोटीन की खोज (protein ki khoj kisne ki thi) कि ये जानकारी आपको पसंद आयी होगी और आपके लिए फायदेमंद भी साबित होगी।


कर्नाटक : येदियुरप्पा के शपथ ग्रहण समारोह में मोदी-शाह नहीं पहुंचेंगे, प्रमुख शहरों की सुरक्षा बढ़ी | NewsTrack Hindi 1\nMay 16 2018 09:24 PM\nकर्नाटक : कांग्रेस-जेडीएस को करारा झटका देते हुए आख़िरकार भाजपा ने कर्नाटक को भी भगवामय करने में बाजी मार ही ली. सुत्रों से प्राप्त ख़बरों के मुताबिक, राज्यपाल वजुभाई वाला ने भाजपा को सरकार बनाने के लिए न्योता दे दिया हैं. कल सुबह9बजकर 30 मिनट पर भाजपा की ओर से सीएम पद के उम्मीदवार बी एस येदियुरप्पा कर्नाटक की सत्ता संभालेंगे. बाकी मंत्री मंडल इसके बाद शपथ लेगा. ख़बरों की माने तो इस शपथ ग्रहण समारोह में भाजपा राष्ट्रीय अध्यक्ष अमित शाह और पीएम मोदी शिरकत नहीं करेंगे.\nगौरतलब है कि कर्नाटक में कल सुबह से ही चुनावी घमासान मचा हुआ था. मतगणना खत्म होने के बाद भी इस बात का पता लगना मुश्किल था कि आखिर कौन कर्नाटक की सत्ता संभालेगा. लेकिन अब यह साफ़ हो गया है कि कर्नाटक में भी भाजपा भगवा लहराएंगी. राज्यवाल वजुभाई वाला ने भाजपा को सरकार बनाने का न्योता दे दिया है. साथ ही भाजपा को राज्यपाल ने7दिन के भीतर बहुमत साबित करने को कहा हैं.\nख़बरों की माने तो कर्नाटक में सरकार बनाने का सपना लिए बैठी रही कांग्रेस-जेडीएस भाजपा के सरकार बनाने पर विरोध प्रदर्शन कर सकती है. इसे लेकर डीजीपी ने सुरक्षा बढ़ाए जाने की बात कही है. डीजीपी ने यह भी कहा है कि राज्य के प्रमुख शहरों के सुरक्षा बढ़ाई जाएंगी. डीजीपी ने भी इस बात के पुष्टि के है कि राज्यपाल ने भाजपा को सरकार बनाने का न्योता दिया हैं.\nBJP CONGRESS JDS AMIT SHAH NARENDRA MODI KARNATAKA ELECTION LIVE UPDATE BS YEDDYURAPPA


जम्मू-कश्मीर: सुरक्षा बलों ने लश्कर-ए-तैयबा और हिजबुल मुजाहिदीन के5आतंकियों को किया ढेर,एंटी टेरर ऑपरेशन में बड़ी कामयाबी.\nJammu & Kashmir anti Terror Operation\nभारतीय सेना ने जम्मू-कश्मीर में चलाए जा रहे तलाशी अभियान के दौरान बीते 24 घंटों में पांच आतंकवादियों को मार गिराया है. कश्मीर के पुलवामा जिले में छह घंटे से अधिक समय तक चली मुठभेड़ में सुरक्षा बलों ने गुरुवार सुबह लश्कर-ए-तैयबा के तीन आतंकवादियों को ढेर कर दिया. वहीं, उत्तरी कश्मीर के बारामूला जिले के सोपोर में बुधवार को सुरक्षा बलों के साथ मुठभेड़ में दो आतंकवादी मारे गए थे.\nएक पुलिस अधिकारी ने बताया कि पुलवामा जिले में मुठभेड़ की शुरुआत बीती शाम काकापोरा इलाके में हुई. खुफिया जानकारी मिली थी कि प्रतिबंधित आतंकवादी समूह लश्कर-ए-तैयबा में शामिल हुए तीन स्थानीय युवक एक मकान में मौजूद हैं. यह मकान घनी आबादी इलाके में है.\nपुलिस सूत्रों के मुताबिक, मुठभेड़ में सेना का मेजर घायल हो गया है. मारे गए आतंकवादियों की पहचान लश्कर के माजिद मीर, शरीक अहमद, इरशाद अहमद के रूप में हुई है. मारे गए आतंकियों के पास से दो एके-47 राइफल और एक पिस्टल बरामद किया गया है.\nRead complete news on http://www.hindi-news.com/india-न्यूज़/army-operations-…lled-in-24-hours-1258\nBe the first to comment on "जम्मू-कश्मीर: सुरक्षा बलों ने लश्कर-ए-तैयबा और हिजबुल मुजाहिदीन के5आतंकियों को किया ढेर,एंटी टेरर ऑपरेशन में बड़ी कामयाबी."\nकांग्रेस के वरिष्ठ नेता ने पीएम मोदी को पत्र लिख कर जम्मू हवाई अड्डे का नाम राजा हरि सिंह करने को कहा\nपतंजलि जॉब ‘सुनामी’: रामदेव ने खोला पूरे देश में 50 हजार नौकरियों का पिटारा, दे रहे हैं इतनी सैलरी\nसुब्रमण्‍यम स्‍वामी ने कहा- शरिया कोर्ट देश को विभाजित करने की साजिस\nचोट की वजह से ऑस्ट्रेलिया के खिलाफ नहीं खेलेंगे एंजेलो मैथ्यूज


Twitter के नए डिजाइन और फॉन्ट से यूजर्स के सरदर्द और आंखों में जलन की शिकायत – News World Digital\nTue, 17 August 2021 | Updated On: 5:53 PM\nTwitter के नए फॉन्ट और डिजाइन अपडेट से ट्विटर यूजर्स को हो रही सरदर्द और आंखों में जलन की शिकायत. जिससें यूजर्स हो रहे नाराज.\nवाराणसी: हाल ही में Twitter ने नया डिजाइन लॉन्च किया है. कुछ नए फॉन्ट्स आए थे और लेआउट में भी थोड़े बहुत बदलाव किए गए थे, जिसके कारण एक बड़ी जंग छिड़ गई है. लोग सरदर्द, आंखों में तकलीफ और ब्लर्ड विजन की शिकायत कर रहे हैं.\nकुछ दिनों से लगातार कई ट्विटर यूजर्स इसके बारे में लिख रहे हैं और ट्विटर कंपनी से नए डिजाइन और अपडेट को लेकर शिकायत कर रहे हैं. कई यूजर्स ने शिकायत में कहा है कि नए डिजाइन से आंखों पर जोर पड़ रहा है और साथ ही सरदर्द भी होने लगता है.\nजानकारी के अनुसार, ट्विटर ने फॉलो बटन से लेकर कई ऑप्शन का कलर बदल दिया है और कलर कॉन्ट्रास्ट भी बढ़ा दिया गया है. बदले फॉन्ट को लेकर लोगों की ट्विटर पर दो राय है. कुछ लोग इसे अच्छा बता रहे हैं तो कुछ लोगों का मानना है कि इससे आंखों को तकलीफ पहुंच रही है.\nट्विटर के नए डिजाइन च्वाइस को लेकर कंपनी को कई शिकायतें भी मिली हैं. कुछ लोगों का कहना है कि ऑटिस्टिक शख्स के लिए हाई कॉन्ट्रास्ट सही नहीं है और उन्हें इसके कारण परेशानी का सामना करना होगा. वहीं कुछ ट्वीट्स में लोगों ने ये भी कहा है कि लगातार फॉन्ट को देखते रहने के बाद विजन ब्लर की भी शिकायत भी होने लग रही है. Chirp फॉन्ट की वजह से कई लोगों ने कहा है कि उन्हें पढ़ने में भी समस्या हो रही है.\nकुछ ट्विटर यूजर्स का कहना है कि उन्हें मेडिकल कंडीशन है और ट्विटर के नए फॉन्ट्स की वजह से उन्हें सरदर्द हो रहा है. ध्यान देने की बात है कि हाल ही में ट्विटर ने जर्स से पूछा था कि नए फॉन्ट से अगर सरदर्द, माइग्रेन या आंखों में स्ट्रेन पड़ रहा है तो कंपनी को बताएं.\nट्विटर ने अब कहा, ”कंपनी सभी बटन का कॉन्ट्रास्ट चेंज कर रही है, क्योंकि यूजर्स ने कहा था कि इससे उनकी आंखों को तकलीफ हो रही है. कंपनी लोगों को सुन रही है और इसी हिसाब से बदलाव कर रही है.” गिज्मोडो की एक रिपोर्ट के मुताबिक डिसेबल्ड लिस्ट के फाउंडिंग मेंबर ऐलेक्स हागार्ड ने कहा है कि ट्विटर के इस डिजाइन चेंज इस बात का उदाहरण है कि ऐक्सेसिब्लिटी ऐसी चीज नहीं है जिसे एक साइज का बनाकर आप सबके लिए फिट कर दें.\nअब आगे ट्विटर इस बदलाव को किस तरह लोगों के सामने लाएगा, यह देखना दिलचस्प होगा. यह और अच्छा होता की इंस्टाग्राम कि तरह नऐ चेंज को थिम के तौर पर कर दे जिससे जिन यूजर्स को ये थिम पसंद आए वो इसे सेव कर सकें. बाद में अगर ज्यादातर लोग नए डिजाइन को अपना लेते तो कंपनी पुराना डिजाइन हटा सकती थी.\nTags: Chirp fontfont complainsheadache and irritation in the eyesNews World DigitalTwitter new design\nपोर्नोग्राफी को लेकर भारत में कौन-कौन से कानून हैं, जानने के लिए पढ़े पूरा आर्टिकल...


UPTET Admit Card 2021 प्रवेश पत्र updeled.gov.in: UP TET Roll Number » IndiaWatch\nHome » UPTET Admit Card 2021 प्रवेश पत्र updeled.gov.in: UP TET Roll Number\nUPTET एडमिट कार्ड 2021 आज आधिकारिक वेबसाइट पर जारी कर दिया गया है। यूपी टीईटी 2021 प्रवेश पत्र (फाइल नंबर) आधिकारिक वेबसाइट updeled.gov.in पर जारी कर दिया गया है। उम्मीदवार अपने लॉगिन विवरण की सहायता से आधिकारिक वेबसाइट पर अपना प्रवेश पत्र डाउनलोड कर सकते हैं। इसके अलावा, इस पेज के अंत में UPTET एडमिट कार्ड 2021 डाउनलोड करने का सीधा लिंक उपलब्ध है।\nउत्तर प्रदेश के सभी शिक्षा बोर्ड को शिक्षक पात्रता परीक्षा 2021 के लिए लिखित परीक्षा आयोजित करने के लिए नियुक्त किया गया है। इस वर्ष, लगभग। यूपी टीईटी 2021 के लिए 20 लाख उम्मीदवारों ने आवेदन किया है। अब, वे सभी परीक्षा की तैयारी कर रहे हैं। साथ ही, वे यूपी टीईटी परीक्षा तिथि की भी तलाश कर रहे हैं और यूपी टीईटी प्रवेश पत्र 2021 डाउनलोड करना चाहते हैं।\nउत्तर प्रदेश टीईटी रोल नंबर 2021 डाउनलोड प्रक्रिया की जांच करने के लिए बस इस पृष्ठ को ध्यान से पढ़ें। हमने यूपी टीईटी 2021 की आधिकारिक वेबसाइट यानी updeled.gov.in पर जाने के लिए सीधा लिंक भी सक्रिय कर दिया है।\nयूपी टीईटी एडमिट कार्ड 2021 यूपी टीईटी एडमिट कार्ड 2021\nहम आपको सूचित करना चाहते हैं कि यूपी शिक्षा विभाग ने यूपी टीईटी परीक्षा 2021 की तारीख की घोषणा कर दी है। इस साल, आयोजक 23 जनवरी, 2022 को यूपीटीईटी 2021 आयोजित करेंगे। वे यूपी टीईटी प्रवेश पत्र डाउनलोड करने के लिए लिंक को सक्रिय करेंगे। 2021 केवल 11 दिनों के लिए ऑनलाइन। परीक्षा की तारीख से पहले। परीक्षा आयोजित करने वाला प्राधिकरण टीईटी एडमिट कार्ड 2021 यूपी को 15 जनवरी, 2022 @ updeled.gov.in पर अपलोड करेगा\nUPTET 2021 प्रवेश पत्र विवरण:\nयूपीटीईटी शिक्षा विभाग के आयोजकों का नाम परीक्षा 2021 के लिए शिक्षक पात्रता परीक्षा यूपीटीईटी पंजीकरण प्रक्रिया 20217अक्टूबर से 25 अक्टूबर 2021 यूपीटीईटी प्राथमिक और वरिष्ठ शिक्षक नौकरी का नाम प्राथमिक शिक्षकों के लिए टीईटी 2021 परीक्षा तिथि 23 जनवरी 2022 यूपी टीईटी प्रवेश पत्र 2021 15 जनवरी से ऑनलाइन उपलब्ध है , 2022 यूपी शिक्षा विभाग की आधिकारिक वेबसाइट updeled.gov.in UPTET एडमिट कार्ड 2021 डाउनलोड करें\nयदि आपने यूपी टीईटी 2021 के लिए आवेदन किया है, तो आपको ऑनलाइन मोड के माध्यम से 19 नवंबर, 2021 से यूपीटीईटी प्रवेश पत्र 2021 डाउनलोड करना होगा। हमने आपको पहले ही सूचित कर दिया है कि परीक्षा 23 जनवरी, 2022 को होगी। जब आप UPTET रोल नंबर 2021 डाउनलोड करते हैं, तो निम्नलिखित बातों को ध्यान से देखें:\nपरीक्षा की तारीख और समय परीक्षा केंद्र का नाम और पता की पुष्टि परीक्षा कक्ष में प्रवेश के लिए समय और परीक्षा की अवधि आपका नाम, पिता का नाम, जन्म तिथि और अन्य विवरण\nप्रिय उम्मीदवारों, आपको परीक्षण केंद्र में कोविड प्रोटोकॉल का पालन करना होगा। इसलिए मास्क जरूर लगाएं और सैनिटाइजर अपने पास रखें। परीक्षा हॉल में अपना यूपी टीईटी एडमिट कार्ड 2021 अपने साथ ले जाना न भूलें। इसके अलावा, सत्यापन के लिए अपना एक पहचान प्रमाण जैसे वोटर कार्ड, वोटर कार्ड या ड्राइविंग लाइसेंस अपने साथ ले जाएं। अन्यथा, आप परीक्षा हॉल में प्रवेश नहीं कर पाएंगे।\nयूपी टीईटी रोल नंबर 2021 ऑनलाइन कैसे डाउनलोड करें\nयूपी टीईटी एडमिट कार्ड 2021 के लिए ऑनलाइन डाउनलोड प्रक्रिया पर ध्यान दें:\nयूपी शिक्षा विभाग की वेबसाइट जैसे updeled.gov.in खोलें या नीचे दिए गए लिंक पर क्लिक करें। होम पेज पर, यूपी शिक्षक पात्रता परीक्षा (यूपीटीईटी) लिंक पर क्लिक करें। अब, लिंक का चयन करें यूपी टीईटी प्रवेश पत्र 2021 डाउनलोड करें। इसके बाद, पंजीकरण संख्या, पासवर्ड या डीओबी इत्यादि जैसे आवश्यक विवरण दर्ज करें। अपना प्रवेश पत्र डाउनलोड करें और टीईटी रोल नंबर 2021 यूपी की दो प्रतियां प्राप्त करें। UP TET 2021 प्रवेश पत्र – अक्सर पूछे जाने वाले प्रश्न: Q1. UP TET 2021 परीक्षा की तिथि क्या है?\nउत्तर यूपी टीईटी की तिथि 23 जनवरी 2022 है।\nQ2: यूपी टीईटी 2021 प्रवेश पत्र डाउनलोड करने के लिए आधिकारिक वेबसाइट क्या है?\nउत्तर: उत्तर प्रदेश टीईटी रोल नंबर 2021 डाउनलोड करने के लिए आधिकारिक वेबसाइट updeled.gov.in है\nQ3: UPTET 2021 हेल्पलाइन क्या है?\nउत्तर: यदि आपको अपना यूपीटीईटी 2021 प्रवेश पत्र प्राप्त करने में कोई कठिनाई होती है या आपके रिकॉर्ड नंबर में कोई विसंगतियां मिलती हैं, तो आप हमारे हेल्पलाइन नंबर 05322466761, 0532-2466769, 0532-2467504 पर कॉल कर सकते हैं।\n#UPTET #Admit #Card #परवश #पतर #updeledgovin #TET #Roll #Number


भारतीय वैक्सीन को जल्द मान्यता दे WHO, जी20 के मंच से प्रधानमंत्री मोदी ने की अपील: Latest News | PRAJA PARKHI\nभारतीय वैक्सीन को जल्द मान्यता दे WHO, जी20 के मंच से प्रधानमंत्री मोदी ने की अपील: Latest News\nजी20 शिखर सम्मेलन के पहले सत्र में ग्लोबल इकोनमी और ग्लोबल हेल्थ पर बोलते हुए प्रधानमंत्री मोदी (Prime Minister Narendra Modi) ने कहा कि कोरोना वैश्विक महामारी से लड़ने के लिए हमने एक पृथ्वी- एक स्वास्थ्य (One Earth-One Health) का विजन विश्व के सामने रखा है. भविष्य में ऐसे किसी भी संकट से निपटने के लिए ये विजन विश्व की बहुत बड़ी ताकत बन सकता है. साथ ही कहा कि फार्मेसी ऑफ द वर्ल्ड की भूमिका निभाते हुए भारत ने 150 से ज्यादा देशों को दवाइयां पहुंचाई.\nइसके साथ-साथ हमने वैक्सीन रिसर्च और मैन्युफैक्चरिंग बढ़ाने में भी अपनी पूरी ताकत लगा दी. बहुत कम समय में हम भारत में 100 करोड़ से अधिक वैक्सीन डोज लगा चुके हैं. दुनिया की छठी आबादी में संक्रमण को नियंत्रित करके भारत ने विश्व को भी सुरक्षित करने में अपना योगदान दिया है और वायरस के आगे म्यूटेशन की संभावना को भी कम किया है.\n‘भारत ने साहसिक आर्थिक सुधारों को नई गति दी’\nइस महामारी ने पूरी दुनिया को भरोसेमंद सप्लाई चेन की जरूरत के प्रति सतर्क किया है. इस स्थिति में भारत एक विश्वसनीय मैन्युफैक्चरिंग हब के तौर पर उभरा है. इसके लिए भारत ने साहसिक आर्थिक सुधारों को नई गति दी है. हमने व्यापार करने की लागत को बहुत कम किया है और हर स्तर पर नयापन बढ़ाया है. पीएम मोदी ने कहा कि मैं जी20 देशों को आमंत्रित करता हूं कि अपनी इकनोमिक रिकवरी और सप्लाई चेन विविधता में भारत को अपना भरोसेमंद पार्टनर बनाएं. संभवत: जीवन का कोई पहलू ऐसा नहीं है, जिसमें कोविड की वजह से रुकावट ना आई हो. ऐसी विकट परिस्थिति में भी भारत के आईटी-बीपीओ सेक्टर ने एक सेकेंड की भी रुकावट नहीं आने दी और राउंड-द-क्लॉक काम करके पूरे विश्व को सपोर्ट किया.\nपीएम मोदी ने कहा कि मुझे खुशी होती है, जब मुलाकातों के दौरान आप जैसे नेता इसकी प्रशंसा करते हैं कि भारत ने किस तरह एक विश्वसनीय साथी की भूमिका निभाई है. ये हमारी युवा पीढ़ी को भी नए उत्साह से भरता है और ये इसलिए हुआ क्योंकि भारत ने बिना समय गंवाए कहीं से भी काम से जुड़े अभूतपूर्व बदलाव किए. ग्लोबल फाइनेंसियल आर्किटेक्चर को अधिक निष्पक्ष बनाने के लिए 15 फीसदी मिनिमम कॉर्पोरेट टैक्स रेट एक महत्वपूर्ण कदम साबित होगा.\n2022 तक भारत कोरोना वैक्सीन की5अरब खुराक बनाएगा- मोदी\nपीएम मोदी ने कहा कि मैंने खुद 2014 में जी20 की बैठक में इसका सुझाव दिया था. मैं जी20 का आभार व्यक्त करता हूं कि उसने इस दिशा में ठोस प्रगति की है. आर्थिक रिकवरी के लिए अंतरराष्ट्रीय आवाजाही बढ़ाना आवश्यक है. इसके लिए हमें अलग-अलग देशों के वैक्सीन सर्टिफिकेट्स की परस्पर मान्यता सुनिश्चित करनी ही होगी. भारत अपने वैश्विक दायित्वों को लेकर हमेशा गंभीर रहा है. मैं आज जी20 के इस मंच पर आप सभी को ये बताना चाहता हूं कि भारत की तैयारी अगले साल विश्व के लिए5अरब वैक्सीन खुराक से भी अधिक के उत्पादन की है. भारत के इस कमिटमेंट से कोरोना के वैश्विक संक्रमण को रोकने में बहुत बड़ी मदद मिलेगी और इसलिए ये आवश्यक है कि WHO की ओर से भारतीय वैक्सीन को शीघ्र मान्यता दी जाए.\nये भी पढ़ें- इटली दौरे के आखिरी दिन पीएम नरेंद्र मोदी जाएंगे ट्रेवि फाउंटेन देखने, दुनिया भर में है यह प्रसिद्ध\nये भी पढ़ें- G20 शिखर सम्मेलन में ऐसे घुले मिले पीएम मोदी समेत दुनिया के दिग्गज नेता, देखें PHOTOS\nPRAJA PARKHI: भारतीय वैक्सीन को जल्द मान्यता दे WHO, जी20 के मंच से प्रधानमंत्री मोदी ने की अपील: Latest News


ये आईएफएक्स_डीपीओ सूचक भी पूंजी प्रबंधन के निर्णय है जो नकदी के रूप में वर्तमान संपत्ति के बीच एक संतुलन, सूची, आदि और एक कंपनी के ऋण / दायित्वों के बारे में एक साल से भी कम समय के लिए आसन्न यानी मौजूदा देनदारियों हड़ताल की कोशिश काम कहा जाता है। 3. हस्ताक्षरित मॉडलिंग, जिसमें मॉडल की भूमिका योजनाएं, चित्र, सूत्र हैं।\nआईएफएक्स_डीपीओ सूचक - मोबाइल ट्रेडिंग\nअच्छी बात यह है की इन प्रमुख दलालो में से बहुत से दलाल अपने व्यपारियो को उनके व्यापारिक मंच का इस्तेमाल करने देते है और उन्हें एशिया और यूरोप दोनों से काफी इंडिसेस और स्टॉक्स के विकल्प देते है । मूल रूप से आपके सारे व्यापार एक ही जगह पर किये जा सकते है और आपको विभिन्न स्क्रीन या सिस्टम्स इस्तेमाल करने की कोई ज़रुरत नहीं है । बाइनरी वैकल्पिक दलाल मुख्य रूप से आपकी सभी व्यापारिक ज़रूरतों का एक जवाब है। 1 जनवरी, 2003 या उसके बाद या 31 दिसंबर, 2005 को या उससे पहले पैदा हुए खिलाड़ी टूर्नामेंट में भाग लेने के लिए पात्र होंगे। फीफा अंडर -20 महिलाओं के विश्व कप को भी पुनर्निर्धारित किया गया है। यह कार्यक्रम अब आईएफएक्स_डीपीओ सूचक 20 जनवरी से6फरवरी, 2021 के बीच आयोजित किया जाएगा। खेल कोस्टा और रिका और पनामा में होंगे।\nUS के बाद रक्षा पर सबसे ज्यादा खर्च करने वाला देश है चीन, डिफेंस बजट भारत से3गुना। कैसे इस समीकरण आईएफएक्स_डीपीओ सूचक बुनियादी TVA समीकरणों से प्राप्त होता है की एक अधिक विस्तृत विवरण Tünnermann, पीटरसन और Scharlau7से वर्णन किया गया है।\nआईएफएक्स_डीपीओ सूचक - CFD ब्रोकर समीक्षाएं\nलेकिन अगर रुझान मजबूत हैं, तो आप इस अवसर का उपयोग कर सकते हैं और एलएसएमए संकेतक के नीचे कुछ पिप्स को रोक सकते हैं। यह आपको मजबूत मुनाफा आईएफएक्स_डीपीओ सूचक कमाने में सक्षम करेगा जब मूल्य अचानक एक मजबूत अपट्रेंड में उभरता है। यह इस तरह के जीतने वाले ट्रेडों पर लाभ बढ़ाने का एक अच्छा तरीका है ताकि आपके जोखिमों को भविष्य के व्यापार संकेतों में भी कवर किया जा सके।\nयह ट्रेडिंग सिस्टम व्यापारियों को वांछित परिणाम तभी देता है जब समाप्ति समय निर्धारित किया जाता है, जो कि M15 टाइमफ्रेम पर मोमबत्तियों से मेल खाती है। यदि आप बहुत जल्दी सौदों को बंद कर देते हैं, उदाहरण के लिए,5मिनट से कम समय में, आपको नुकसान हो सकता है, क्योंकि द्विआधारी विकल्प खरीदने के लिए संकेत के आईएफएक्स_डीपीओ सूचक पास कार्य करने का समय नहीं होगा। और अगर आपके बच्चे कॉलेज में पढ़ रहे हैं, तो आपको चिंता होगी नौकरी की? इसके अतिरिक्त, आपको अपने संग्रह में एक.gitfat फ़ाइल में जांचना होगा और फ़ाइल एक्सटेंशन निर्दिष्ट करने के लिए अपने.gitattributes को संशोधित करना होगा, जिसे आप प्रबंधित करने के लिए git fat चाहते हैं।\nऑस्ट्रेलियाई दलाल नवम्बर 11, 2019\nकैसे विदेशी मुद्रा व्यापार करने के लिए अप्रैल 23, 2020\nबाइनरी ऑप्शन डायमंड अप्रैल 23, 2020